Amaka 500,000 gegagenda okusooka okuganyulwa mu nkola y'okufuna ssente ez'atereddwawo Gavumenti okuyamba mu mbeera ya Covid - Watchdog Uganda\nAMAKA 500,000 ge gagenda okusooka okuganyulwa mu ntekateeka ya Gavumenti egendereddwamu okugabira ensimbi eri abantu abakoseddwa ekirwadde kya Covid 19 mu ggwanga lyonna.\nOkusinziira ku minisitule ye byensimbi obuwumbi 53 bwe bugenda okusasanyizibwa mu kawefube ono.\nMu lukiiko lwe batuuzizza amangu ddala olw’etabyemu ne SsabaMinisita Robinah Nabbanja baamutegezezza nti bagenda kutandika n’amaka 500,000 agasinze okukosebwa ekilwadde kya Covid, era nga buli maka gagenda kufuna emitwalo 100,000.\nEbitundu bye Kampala ne miriraano bye bigenda okusooka okuganyulwa mu Kawefube ono era nga ebimu ku bibinja by’abantu abagenda okutunulirwa ennyo bye bino.\nAbavubuka abakola mu ma saaluuni, abagoba ba Boda Boda, Abagoba ba zi Takisi n’abayambi baabwe bayite ba kkondakita, Abavubuka ababeera mu nzigota bayite ab’omuGetto nabalala okusinziira ku bakulembeze be bitundu.\nSsabaMinisita Nabbanja era yayongedde nakinogaanya nti omuntu yenna alina essimu eyali eyiseeko emitwalo gya Uganda 500,000 ssi wakuganyulwa mu ntekateeka eno kubanga egendereddwamu kuyamba banaku sso ssi bagagga.\n“Tosobola kummatiza nti oli muwejjere nga essimu yo ebadde eyitako bukadde na bukadde bwa nsimbi, ensonga eyo tugenda kugiteekako eriiso ejjogi okulaba nga tewali muntu noomu eyesola afuna ku sente za banaku” Nabbanja bwe yagambye.\nSecurity guard shoots man for entering Bank of Baroda without face mask


Bukedde Online - Abatta bazadde baffe nga tulaba bali ku kyalo bayinaayina!\nAbatta bazadde baffe nga tulaba bali ku kyalo bayinaayina!\nZitujja eηηoma zitujja lwa ssente .... ez'abavubuka!\nEkizungirizi kimaze emyaka 39 mu bwengula ...\nAkawala akaggalanda kaafukamira ne keegayirira abatemu baleme okutema dadi ne mami kyokka abasajja baateeka envumbo mu matu ne batta Nangoma ne bba Kabali ng’abaana baabwe balaba.\nKabali ne mukyala we Nangoma be baatemaatema.\nGEORGE Kabali ne mukyala we Ezekia Nang’oma beesitula n’abaana baabwe bana okuva e Kabowa mu Kampala ne boolekera mu kyalo e Mityana okulima.\nKu lubimbi abatemu gye baabasanga ne babatemaatema amajambiya okutuusa lwe baakakasa nti tebakyalimu kanyeenya.\nOlwo obwanga ne babwolekeza abaana babamalirize, omu kati alaga nkovu era Katonda yazza bibye.\nSsinga tebaakanya misinde, osanga nabo bandigoberedde bazadde baabwe. Bino biwulikika ng’olugero kyokka byaliwo ate wano mu Uganda.\nEkyewuunyisa abaakola ekikolwa kino tewali n’omu yakwatibwa n’eyaduumira abatemu ali ku kyalo kwe yattira abantu alya bulamu!\nE Kabowa mu ggombolola y’e Lubaga we wasangibwa amaka g’omugenzi Kabali kati agalimu bamulekwa.\nAsinga obukulu wa myaka 17, amuddako 15, ow’emyaka 14 n’asembayo wa myaka 10, abaaliwo nga bazadde baabwe battibwa.\nNga bazadde baabwe bakyaliwo, abaana bano baali basula ku ssomero, naye nga bwe baazogera nti bwe zikusanga ozigumira, kati bava waka okugenda ku ssomero.\nAbaana bano ne bw’obazuukusa kuva mu tulo bakubuulira nti abatta nnyaabwe ne kitaabwe babamanyi: Godfrey Kigongo, Peter Kirumira ne Gyagenda be batta taata ne maama!\nAkawungeezi k’Olwokutaano nga 23 September 2016 twatuuka mu kabuga Mutetema okumpi n’ettaka maama ne taata mwe battirwa.\nTaata yali apangisizza omuzigo mwe twasulanga bwe twabanga tugenze okulima.\nAkawunggezi k’olwo, Godfrey Kigongo yalumba maama n’amugamba nti “Onnemeddeko nti nkuviire ku ttaka lyo naye ku nze naawe kujja kubaako alireka”.\nMaama yagenda ku Poliisi y’e Mutetema n’amuwawaabira kyokka Poliisi terina kye yakolawo.\nEnkeera twakeera mu nnimiro kulima. Twagenda okutuukayo nga Kigongo atutte baganda be, Kirumira ne Gyagenda mu nnimiro, basimye ebinnya basiga kasooli.\nTaata yabagamba nti kkooti yali emaze okusalawo nti ennimiro si yaabwe.\nTaata yababuuza kye bava basaalimbira ku ttaka lyaffe. Okwalibadde ng’okwanukula Kigongo yagenda mu bibidde n’asowolayo ejjambiya empagale buli omu ku banne n’amukwasa eyiye.\nTaata bwe yalaba ejjambiya n’asaba baleme kuyiwa musaayi wabula bateese waakiri babongereyo ebbanga bave ku ttaka.\nMaama ye yatulagira tudduke tutaase obulamu ate ye muto waffe Wannyana olwo yali afukamidde ng’atunuulidde Kigongo mu bwenyi ng’amwegayirira aleme kutta maama ne taata.\nMuganda wange anzirako yabyetegula n’adduka, ate mukulu waffe omuwala yali asigadde Mutetema ng’afumba,”. Bw’atyo mulekwa omu omulenzi bw’anyumya ebyaliwo ku lunaku bazadde be lwe baafa.\n“Mu kadde kano Kigongo, Kirumira ne Gyagenda baali tebasalikako musale. Kigongo yatema maama ku luba ne ndaba omusaayi nga gutiiriika!\nYakozesa ejjambiya y’emu n’atema ne taata okugulu n’abagamba nti, ‘Nkooye eby’okummanyiira. Leeta olupapula owandiike nti otuguzizza wano. Bwe kikulema kiggwa leero’.\nKigongo yayongera okutema taata mu mugongo nga taata adduka bw’awenyera, ng’akkirira ku kisagazi okutuusa lwe nalengera ng’agudde.\nKigongo yeeyongera okumutema nga tuwulira amaloboozi g’ejjambiya. Bwe nabuuza Kigongo lwaki atema Taata n’ansala omukono.\nBwe baava ku taata ne batemaatema maama eyali agudde wansi.\nNasitula muto wange Wannyana ne mmutuusa ku kkubo olwo ne nziruka ku Poliisi e Mutetema kyokka nabo ensonga baazikolako kasoobo era baagenda okutuuka nga Kigongo ne banne badduse,” bw’atyo omulenzi ow’emyaka 15 bw’abinyumya.\nABATEMU BAAWUDDIISA POLIISI\nBamulekwa bagamba nti engeri ettaka eryassa abantu baabwe gye liri ewala okuva ku kkubo, abatemu baakweka ebissi byonna bye baakozesa ne bagenda ku Poliisi ne bagiwuddiisa nti abatemu basse Kabali ne Nangoma era basaaliddwa nnyo okufiirwa landiroodi waabwe!\nBamulekwa bagamba nti tebaalina abayamba kugoba ku nsonga abatemu bakwatibwe.\nMukulu waabwe agamba nti abantu abaabattira bazadde baabwe baabakola bubi nnyo kuba okuva lwe baafa obulamu bwabwe bwakyuka kinene.\nEbyokulya byafuuka bya nkalu ate nga n’ebisale by’essomero bibeekubya mpi.\nYagambye nti waliwo omuzirakisa eyabalaba ku mikutu gy’amawulire oyo nno amuwaayo ekitundu ku fiizi kyokka tebamumanyi wabula abayamba ku lwa Katonda.\nAgamba nti kitaabwe omuto Kabali ayagala nnyo era agezaako okubayamba kyokka enfuna ye ntono ate mulwadde ekigere.\nYagambye nti okumanya okufa kwa bazadde be kwabakosa kinene n’obwongo obusoma bwaddirira.\nYagambye nti bazadde be we baaafiira mu September wa 2016 yali amaze okubuuzibwa ebigezo bya Mock wa S.4, ng’abiyitidde mu ddaala erisooka kyokka ebibuuzo by’akamaliririzo tebyamutambulira bulungi ky’agamba nti ne bato be nabo baddiriramu ku mutindo gwe baasomerangako.\nYagambye nti n’awaka batyawo kuba balowooza nti osanga abaatemula bazadde baabwe balibabalumba ne babatuusaako obulabe kuba wadde abazadde baabatta, bamulekwa balowooza nti ekyassa bazadde baabwe ttaka ate likyaliwo.\nBagamba nti kibakuba ennyiike okulaba nga ne kojjaabwe Tamale eyatandiikiriza okutunda ettaka lya nnyaabwe eryavaako bazadde baabwe okuttibwa okuva lwe baafa talinnyangako Kabowa yadde okubaweereza kkiro ya ssukaali.\nOmusasi ono bwe yabuuzizza oba batera okugendako ku ttaka lyabwe baagambye nti tebaddangayo era batyayo tebalwa kubattirayo.\nBagamba nti kibaluma okuwulira ng’abatemu abatta bazadde baabwe emisana ttuku tebakwatibwanga era kibasuza bubi kubanga baaliwo nga balaba abasajja batta abantu baabwe.\nEnnyumba eri ku ttaka eryassa abagenzi ku kyalo Kabawoomya - Mutetema.\nAbaana bano bagamba nti ettaka eryavaako bazadde baabwe okuttibwa lisangibwa ku kyalo Kabawoomya mu ggombolola y’e Kalangaalo mu Disitulikiti y’e Mityana. Liwerako yiika 10.\nBagamba nti jjajjaabwe omusajja Nelson Mponya azaala nnyaabwe nga tannafa yaliraamira abaana be (nnyaabwe) Ezekia Nangoma ne Feibe Nalukwago.\nKyokka Nangoma yalwawo okugenda ku ttaka okutuusa lwe yateesa ne bba lwe yamuwa amagezi bave mu kibuga bazimbe ku ttaka lyabwe.\nBwe baatuukayo baasanga Tamale, omusika wa kitaabwe aguzizzaako omukyala Kalikuso.\nNangoma yagoba ku kyapa ne kikyusibwa okuva mu mannya ga kitaawe ne kidda mu mannya ge.\nOmukyala Kalikuso omusika Tamale gwe yali aguzizza bwe yalaba ku kyapa n’akivaamu poloti n’agiguza Kigongo oluvannyuma lwa Kigongo okumukakasa nti ye tatya biduduma.\nNangoma yeeyongera mu kkooti n’emukkiriza okugoba abasenze ku ttaka ng’abawaddeyo ebbanga.\nYawa Kigongo ebbanga eggere oluvannyuma amuviire kyokka wadde ebbanga lyali liweddeko Kigongo yagaanirako ng’agamba nti yali azimbyeko ennyumba ye nti era teyali mwetegefu kufiirwa nsimbi ze.\nBukedde yakizudde ng’ekyasinga okwongera obutakkaanya wakati wa Kigongo ne Nangoma, kwe kuba nti bombi baali bakkiririza nnyo mu ndagu n’eddogo.\nNangoma we yagambira Kigongo okuva ku ttaka lye, muka Kigongo yali akuzizza ng’asulirira kuzaala kyokka bwe baabalaabalamu ne munne ne balaba olubuto lumuwangaaliddeko nnyo nga teruzaalwa ne bakkaanya nti tewaali mulala asibidde ku mukyala we lubuto okuggyako Nangoma.\nEra yali amulabudde nti by’amukola byonna abiraba era ekikutte obudde kiributa.\nKyokka ne Nangoma yali akibassaako nti baali bayitirizza okumuteganga ettalo ate nga bamulanga bwemage kuba ettaka lyali lirye.\nOmusasi ono yagenze ku kyalo Kabawoomya awattirwa George Kabali ne mukyala we Nangoma n’akizuula ng'ettaka eryavaako okuttibwa kw’abafumbo bano lirimibwa n’ennyumba esulwamu mukyala wa Kigongo.\nEnsonda zaategeezezza nti Kigongo eyaduumira abatemu mu kitundu mwali.\nEttaka lirimiddwaako omusiri gwa kasooli n’ekitundu ekirala kisambuddwa. Kyokka abatuuze ku kyalo kino beebalamira ddala okwogera ku nsonga zino.\nBwe natuukiridde akulira bambega ku poliisi e Mityana, Twisiime Allan yantegeezezza nti yatuuka ku kifo awaali ettemu lino kyokka Kigongo ne banne badduka era baabula!\nBwe yategeezeddwa ku luvuuvuumo nti Kigongo yandiba nga mu Mityana mw’ali, Twisiime n’agamba nti takimanyiiiko kyokka bwe kiba kituufu ng’abantu bakwese omutemu nga Kigongo ne banne, kiba kya bulabe kubanga abatemu ng’abo obakweka ate enkya ne bakukolako obulabe oba okubukola ku muntu omulala.\nYagambye nti okubuuliriza ku Kigongo ne banne kwaggwa dda. Yasabye abo bonna abayinza okusobozesa Poliisi okukwata abatemu bano bakikole batwalibwe mu kkooti battunke n’ogw’obutemu.\nAkulira Poliisi y’e Mutetema, Kigozi yagambye nti ye ne basajja be bateze amatu okuwulira amawulire agabategeeza Kigongo w’ali era tewali kuwannaanya ajja kukwatibwa.\nYawakanyizza ebyogerwa nti abatemu bano baawuddiisa Poliisi y’e Mutetema n’agamba nti tebalinnyangako ku Poliisi y’e Mutetema era ssinga baayitayo bandibakutte.\nAlina amawulire ku batemu kuba ku 0752628931.\nAbakazi battidde omusajja mu nnyumba ne badduka\nAmabujje gamaze ennaku 3 n'omulambo gwa nnyaabwe\nOmulangira Ssuuna aleppuka na gwa kudduka mu nnyumba nga tasasudde


ARSBUG KATO: Nayingidde NRM nfunye ne byuma, kati okwerumba ku mikutu kutandike bulungi – Watchdog Uganda\nBalam Balugahare wakati nga akawasa Asburg Kato saako ne munne Ray Super Star compyuta Laptop ezigenda okukozesebwa okulumba abavuganyaMuseveni\nABADDE omuwagizi we kisinde kya People Power Kayingi Ashraf Kato, amanyiddwanga Ashburg Kato alayidde okuttunka n’awagizi b’oludda oluvuganya Gavumenti abamulumba olw’okwegatta ku kibiina kya Nrm, Nagamba nti kati ayagala battunke ku mikutu kubana kyasinga okutegeera obulungi.\nKato agamba nti abantu ba b’oludda oluvuganya saako ne beyaleka mu kisinde kya People power basusizza nnyo omumumanyiira saako n’okumwogerera ebissongovu kyagamba nti abakikola bakikola mu bukyamu kubanga ye muntu mukulu amanyi okwelowoleza saako n’okwesalirawo butya bwagenda okutambuza obulamu bwe.\nKato okuwanda omuliro yabadde akwasibwa kompyuta Laptop ekika kya Levono saako ne munne Ray Superstar nga ekimu ku byuma bye bagenda okukozesa okukola emirimu gyabwe ebyamuwereddwa omutegesi we bivvulu Balam Balugahare.\nKompyuta zino kigambibwa nti zigenda kukozesebwa okutegeeza abantu ebikoleddwa Gavumenti ya NRM nga babyogerera ku mikutu emigatta bantu.\n“Omulimu gwe nsinga okutegeera kwe kulumba saako n’okwogera ebiluma abantu ku mikutu emigatta bantu, kati zigenda kudda okunywa nga nnumba abo abeeyita abaagala enkyukakyuka mu Ggwanga lino songa banooya byabwe nga abantu, saako n’okwegaggawaza ne Famire zaabwe.\nSigenda kugumikiriza muntu yenna alumba omukulembeze we Ggwanga Yoweri Kaguta Museveni, Mutabani we Genero Muhoozi Kainerugaba saako ne kibiina kya NRM, abo bonna abasuubira okukola ekyo sijja kubaguumikiriza kubanga beebamu ku bazizza ensi yaffe emabega, mu kiseera kino twetaaga bintu bitutwala mu maaso sso ssi kuvumirira bikoleddwa” Kato bwe yagambye.\nKato yamala ekiseera kinene nga ayogerera Gavumenti eri mu buyinza eya NRM ne Pulezidenti Museveni ebisongovu, era nga agamba nti ayagala wabeewo enkyukakyuaka mu bukulembeze, wabula mu kiseera kino yakyuka nadda mu NRM era nayanirizibwa omukulembeze we Ggwanga Museveni n’amuwa ne Nte 5 zimuyambe okutandika okwekulakulanya.\nOno gye buvuddeko yagamba nti teri amusinga kwagala kisinde kya People Power kubanga yoomu ku bakibangawo era nga alina n’akabonero TATOO ku mukono gwe akalaga obwetoowaze bwlina eri People Power.\nono era azze agaba emmere saako ne nsimbi enkalu okuva ewa mutabani w’omukulembeze we Ggwanga eri banne bwe bakola omulimu gw’okwogerera ku mikutu, era nga kati bangi abaali boogerera Gavumenti ya NRM ebikikinike bagyegattako dda nga Kato ssi yasoose.


Amawulire Archive - Dembe FM 90.4 - page 594\nAbabaka ba palamenti neera tebatudde\nPalamenti ezzeemu okwongezebwaayo. Ababaka babadde balina okutuula olwaleero kyokk anga tekisobose nga kati bakutuula ku lw’okubiri lwa ssabiiti ejja. Ababaka bano bamaze akaseera nga tebatuula olw’aba NRM bulijjo abataliiwo era nga babadde balina kuddamu leero Omwogezi wa palamenti Hellen Kaweesa agambye ab’akakiiko akakola ku bbago […]\nSijja kusabiriza- Gilbert Bukenya\nEyaliko amyuka omukulembeze weggwanga Gilbert Balibaseka Bukenya agambye nti kikafuuwe okusabiriza gavumenti akasiimo ke. Olunaku lwajjo ababaka abatuula ku kakiiko akakola ku nsonga z’omukulembeze w’eggwanga kemulugunyizza ku ngeri Bukenya gy;’ayisibwaamu nga taweebwa kasiimo ke nga bwekirina okuba Ng’ayogerako eri bannamawulire ku palamenti, Bukenya agambye nti […]\nAbasawo babiri bawumuziddwa oluvanyuma lwokukikakasa nti ddala bano bezibika eddagala . Dr Joseph Isanga omusawo mu ddwaliro ly’e Kabonga awumuziddwa oluvanyuma lw’okukikakasa nti yezibika eddagala eribalirirwamu obukadde bw’ensimbi 30. Akulira akakiiko k’abasawo akakwasisa empisa , Dr Okello Ogwang agamba Dr Isanga nga ono yasingisibwako n’omusango […]\nOlukiiko lwa taxi lugenda mu maaso\nOluvanyuma lwabavuzi ba taxi okumala akabanga nga bemulugunya ku basirikale ba poliisi n’ebizibu ebirala, Minister wa Kampala Frank Tumwbaze ayise olukiiko bateese ku nsonga ez’enjawulo bazinogere eddagala. Omubaka wa Makindye eyobuvanjuba gyebuvuddeko yakwanga minister ekiwandiiko ku kwemulugunya kwaba taxi bano nga bawakanya empooza eyitiridde eri […]\nLukwago akyaleppuka n’emisango-gyongezeddwaayo\nOkuwulira okwemulugunya kwe ku ky’okugobwa ku bwa loodi meeya Kooti enkulu ekwongeddeyo okutuusa nga 25 omwezi guno. Kino kiddiridde banmamateeka ba Lukwago nga bakulembeddwamu Medard Lubega Seggona okusabayo akadde okwongera okwetegereza okwewozaako kwa ssabawolereza wa gavumenti Peter Nyombi, minister wa Kampala Frank Tumwebaze, ssenkagale wa […]\nEby’omusawo Namubiru bibi- Byeyayogera bifuuse bujulizi\nkkooti ekKirizza okweneneya kw’omusawo Rose Mary Namubiru agambibwa okukuba omwana empiso ya siriimu nga amaze okwefumita. Namubiru yakirizza nga bweyafumita omwana ono ow’emyaaka ebiri n’kitundu n’empiso gyeyali amaze okwefumita nga ate alina siriimu wabula nti teyalina kigenderewa kyakusiiga mwaana ono iriimu. Omulamuzi wa kooti ya […]\nAbali mu bifo ebirimu amafuta bakaaba\nAkakiiko k’eggwanga akalwanirira eddembe ly’obuntu kafulumizza alipoota namutayiika elambise nga abatuuze abaali bananyini ttaka ewasimwa amafuta mu districts ezenjawulo bwebaliyirirwa obusente obwomunyoto. Alipoota eraga nga abatuuze bano bwebasulwa wakati million satu n’ekitundu n’omusanvu okusinziira ku bunene n’ettaka werisangibwa. Abatuuze bagamba zino ssente ntono nyo okusobozesa […]\nBonna basome ejjiddwa mu g’obwa nnanyini\nMu kawefube w’okukendeeza ku nsimbi ezisaasanyizibwa, abayizi b’amasomero abasasulirwa State House bakutwalibwa mu masomero ga gavumenti. Akola kui nsonga eno mu state house , Lucy Nakyobe yategeezezza akakiiko ka palamenti akakola ku nsonga z’obwapulezidenti nga bwebasazeewo bwabati. Abo bokka abali mu bibiina ebigenda okutuula ebibuuzo […]\nEyakubwa amasasi awaabye\nOmukazi agambiba okukubwa amasasi poliisi mu 2002 akubye gavumenti mu mbuga z’amateeka nga ayagala aliyirirwe obyukadde 50. Rebecca Kajaaka Adyeri agamba nti nga 14th June 2002, bwyali mu wooteri ke wali ku Luwum Street, abasirikale ba poliisi abaali bagoba ababbi bamukuba amasasi mu butanwa. Omukyaala […]\nLwaki Bukenya tafuna kasiimo-palamenti\nAbabaka abatuula ku kakiiko ka palamenti akakola ku nsonga z’obwapresidenti batadde minisitule y’ensonga z’obwapulezidenti enyonyole lwaaki n’okutuusa kati eyali omumyuuka w’omukulembeze w’eggwanga Gilbert Baalibaseka Bukenya tanafuna kasiimo ke nga eyali omukiozi wa gavumenti. Omwaka oguwudde Bukenya yekubira enduulu nga bukyamga asuulibwa ku bw’omumyuuka womukulembeze w’eggwanga […]\n© 2018 Dembe FM 90.4. All Rights Reserved.


Abanoonyereza ku bintu eby’edda bye bazudde bikakasa nti ebiri mu Bayibuli bituufu: Tattenayi ow’omu Ttwale lya Buperusi\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Mam Mambwe-Lungu Mauritian Creole Maya Mbunda Mizo Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tamil Tatar Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Xhosa Yoruba Zande Zulu\nEjjinja lino eryazuulibwa liriko erinnya Tattannu\nWaliwo ebizuuliddwa abo abanoonyereza ku bintu eby’edda ebyongera okukakasa nti ebiri mu Bayibuli bituufu. Mu 2014, magazini eyitibwa Biblical Archaeology Review yalaga nti abantu nga 50 aboogerwako mu Byawandiikibwa eby’Olwebbulaniya (Endagaano Enkadde) be bakakasiddwa nti baaliyo. Omu ku bantu abatali ku lukalala olwo ye Tattenayi. Tattenayi ye yali ani? Ka tulabe Bayibuli ky’emwogerako.\nEkibuga Yerusaalemi kyafugibwako obwakabaka bwa Buperusi. Ekibuga ekyo kyali mu kitundu Abaperusi kye baayitanga Emitala w’Omugga, kwe kugamba, ebugwanjuba w’Omugga Fulaati. Abaperusi bwe baawamba Babulooni, bakkiriza Abayudaaya abaali mu buwaŋŋanguse okuddayo mu nsi yaabwe, era ne babawa olukusa okuddamu okuzimba yeekaalu ya Yakuwa mu Yerusaalemi. (Ezera 1:1-4) Kyokka abalabe b’Abayudaaya baawakanya eky’okuzimba yeekaalu era ne babawaayiriza nti baali bajeemera kabaka wa Buperusi. (Ezera 4:4-16) Mu kiseera ky’obufuzi bwa Daliyo I (522-486 E.E.T.), * omukungu Omuperusi eyali ayitibwa Tattenayi yanoonyereza ku nsonga eyo. Bayibuli emuyita “gavana ow’Emitala w’Omugga.”—Ezera 5:3-7.\nEbipande by’amayinja ebiriko ebiwandiiko eby’edda nga biriko n’erinnya Tattenayi byazuulibwa, nga biri wamu n’ebiwandiiko ebirala eby’amaka agamu. Ekimu ku bipande ebyo kiriko ekiwandiiko ekiraga nti omu ku b’omu maka ago yalina enkolagana ne Tattenayi. Ekiwandiiko ekyo yali ndagaano eyakolebwa mu mwaka gwa 502 E.E.T, nga gwe gwali omwaka ogw’amakumi abiri ogw’obufuzi bwa Daliyo 1. Eyassa omukono ku ndagaano eyo yali muweereza wa “Tattannu, gavana ow’Emitala w’Omugga” ng’ono ye Tattenayi ayogerwako mu kitabo kya Bayibuli ekya Ezera.\nTattenayi yalina buvunaanyizibwa ki? Mu 535 E.E.T., Kabaka Kuulo obwakabaka bwe yabwawulamu amasaza, era essaza erimu lyali liyitibwa Babulooni n’Emitala w’Omugga. Essaza eryo oluvannyuma lyayawulwamu ebitundu bibiri, era ekitundu ekimu kyali kiyitibwa Emitala w’Omugga. Ekitundu ekyo kyali kitwaliramu ekitundu ekyali kiyitibwa Coele-Syria, Foyiniikiya, ne Samaliya, era nga kirabika ekitebe kya gavana eyafuganga ekitundu ekyo kyali mu Ddamasiko. Tattenayi yali gavana w’ekitundu ekyo okuva mu 520 okutuuka mu 502 E.E.T.\nTattenayi bwe yagenda e Yerusaalemi okunoonyereza ku ebyo ebyali byogerwa ku Bayudaaya, yategeeza Kabaka Daliyo nti Abayudaaya baagamba nti Kabaka Kuulo ye yali abakkiriza okuddamu okuzimba yeekaalu ya Yakuwa. Bwe baanoonyereza mu biwandiiko, baakizuula nti ekyo kyali kituufu. (Ezera 5:6, 7, 11-13; 6:1-3) Kabaka Daliyo yagamba Tattenayi okuleka Abayudaaya bazimbe, era n’abaleka.—Ezera 6:6, 7, 13.\nKyo kituufu nti “Tattenayi gavana ow’Emitala w’Omugga” tayogerwako nnyo mu byafaayo. Naye tukirabye nti engeri Bayibuli gy’emwogerako, era bw’ayogerwako ne mu byafaayo. Ekyo kyongera okutukakasa nti ebiri mu Bayibuli bituufu.\n^ lup. 3 E.E.T kitegeeza, Embala Eno nga Tennatandika.\nEngeri Ebiri mu Bayibuli Gye Bikwatagana n’Ebyafaayo Ebyafaayo ne Bayibuli\nEbikwata ku Bayibuli by’Osaanidde Okumanya\nTewali kitabo kirala abantu kye bakkiririzzaamu okumala ebbanga ddene nga Bayibuli. Naye ddala Bayibuli yeesigika?


Bukedde Online - Katonda mumusabe nga bwe mukuuma obuyonjo\nKatonda mumusabe nga bwe mukuuma obuyonjo\nOkusaba Katonda okukuziyiza n’okuwonya endwadde ng’obuyonjo bukulemye okukuuma kubeera kumala biseera.\nMuhamood Mutazindwa, Loodi kansala wa Kawempe North (okuva ku ddyo) n’abatuuze mu kulongoosa e Kawempe.\nAbakulembeze mu kitundu ky’e Kawempe bakubirizza abatuuze mu Zooni ya Kiganda, Kawempe ll, Kazo - Angola ne Katale okukuuma obuyonjo okusobola okulwanyisa endwadde eziva ku bujama ezibatawaanya.\nLoodi kansala owa Kawempe North, Muhamood Mutazindwa, omusumba w’ekkanisa ya Kawempe Worship Centre Robert Kasozi ne Loodi kansala owa Makerere Solomon Mayanja be baakulembedde kaweefube w’okulwanyisa endwadde mu bitundu bino.\nEnteekateeka eno yaakubeerangawo buli wiiki esembayo mu mwezi n’ekigendererwa ky’okubeera n’abantu abalamu. Endwadde ezisinga okutawaanya abatuuze mu kitundu kino gwe musujja gw’ensiri n’ekiddukano mu baana,\nWabula baavumiridde abatuuze abayiwa kasasiro mu bitundu bino ate obuteenyigira mu kuyonja ne basigalira okubatunuulira nga balongoosa ekyabatiisizza nti bandiremererwa okukuuma obuyonjo nga balinda abagenyi okubalongooseza.\nYabakubirizza okusaba Katonda nga bwe basitukiramu okweyonja nga lwe baneegobako endwadde. “Musabe Katonda nga bwe mukuuma obuyonjo okusobola okweziyiza endwadde”, omusumba Kasozi bwe yagambye.\nmusumba Robert kasozi,


Manya ntya okwagala kwa Katonda eri obulamu bwange? Bayibuli egamba kki ku kwagala kwa Katonda?\nKikulu okumanya okwagala kwa Katonda. Yesu yagamba, baganda be bebo bokka abakola okwagala kwa Kitaawe."Kubanga buli muntu yenna anaakolanga Katonda by'ayagala, oyo ye muganda wange, ye mwannyinaze, ye mmange."(Makko 3:35) Mu lugero lwa batabani ababiri, Yesu anenya Kabona omukulu olw'okulemelerwa okukola okwagala kwa kitaawe; okusingira ddala olwobutenenya no "butakkiriza"(Matayo 21:32). Okusokera ddala, okwagala kwa Katonda kwe kwenenya olw'ebibi byaffe n'okukkiriza Kristu. Bwetutatwala daala elyo elisooka, tuba tetukkiriza kwagala kwa Katonda.\nBwetumala okukkiriza Kristu okuyita mu kukkiriza, tufuulibwa bana ba Katonda (Yokaana 1:12), era ayagala okutukulembera mu kkubo lye( Zabbuli 143:10). Katonda tagezangako kukweka kwagala kwe gyetuli. Ayagala okukutubikulira. Amazima gali nti, atuwadde endagiliro okuyita mu Kigambo kye "mwebazenga mu kigambo kyonna kyonna: kubanga ekyo Katonda ky'abaagaliza mu Kristo Yesu gye muli."(1 Abasesalonikka 5:18). Tulina okukola obulungi (1 Peter 2:15). "Kubanga ekyo Katonda ky'ayagala, okutukuzibwa kwammwe, okwewalanga obwenzi;"( 1 Abasesolonika 4:3)\nOkwagala kwa Katonda kusobola okumanyika era okukeberebwa. Abaruumi 12:2 egamba, "So temufaananyizibwanga ng'emirembe gino: naye mukyusibwenga olw'okufuula amagezi gammwe amaggya, mulyoke mukemenga bwe biri Katonda by'ayagala, ebirungi ebisanyusa, ebituufu." Ekyawandiikibwa kino kituwa ensengekka entufu: Omwana wa Katonda agaana okufananyizibwanga ng'emirembe gino, nakkiriza okukyusibwanga omwoyo. Amagezi ge nga bwegafulibwa amaggya okusinzira ku bintu bya Katonda awo asobola okumanya okwagala kwa Katonda okutukkiridde.\nNga tunonya okwagala kwa Katonda, tulina okukakasa nti kyetutunuridde tekikontana na Bayibuli. Okugeza Bayibuli egaana okubba; kubanga Katonda ayogedde bulungi ku nsonga eno, tumanyi nti si kwagala kwa Katonda ffe okuba ababbi ba Banka – tetulina na kukisabira. Era Tulina okulaba nga kyetwagala kigulumiza Katonda era kiyamba abalala naffe okukula mu mwoyo.\nOkumanya okwagala kwa Katonda kuba kuzubi ebiseera ebimu kubanga kwetaaga obuguminkiriza. Kya buntu okwagala okumanya okwagala kwa Katonda kwonna omulundi gumu, naye si bwatyo bwakola ebiseera ebisinga. Atubikulira okwagala kwe mpola mpola – buli kyabikula kyetaaga edaala ely'okukkiriza, era natukkiriza okusigala nga tumwesiga. Ekisinga obukulu kiri nti, nga tulinda ebiragiro ebiddako, tulina okusigala nga tukola ebyo ebirungi byetumanyi okukola.\nEbiseera ebisinga twagala Katonda atuwe buli kimu akikwata ku kwagala kwe getuli—wa gyetulina okukolera, wa gyetunabeera, ani owokuwasa, mmotoka kki ey'okugula, n'ebirala. Katonda atukiriza okusalawo, era, bwe tuba nga twewaddeyo gyali, alina engeri gyatusobozesa obutasalawo bubi.\nGyetukoma okumanya omuntu, gyetukoma okumanya okwagala oba okuyaayana kw'omuntu oyo. Okugeza, omwana asobola okutunilira omupiira ogubuuse negusala ekkubo na tagugoba, kubanga akimanyi," Taata wange tayagala nkole ntyo." Talina kwebuuza ku Kitaawe ku buli kintu kubanga amanyi kitaawe. Kyekimu ne mu nkolagana yafe ne Katonda. Nga tutambula ne Katonda, nga tugondera ekigambo kye era nga twesigamye ku mwoyo Omutukuvu, tutegeera nti tuwereddwa amagezi ga Kristu(1Abakolinso 2:16). Tumumanya era ekyo kituyamba okumanya okwagala kwe. Tufuna okulemberwa kwa Katonda. "Eyeeyimirira oyo gw'atamanyi alibalagalwa: Naye akyawa obuyima anaabanga wa nkalakkalira."(Engero11:5).\nBwetuba nga tutambulira wamu ne Mukama, nga twagala mu mazima okukola okwagala kwe mu bulamu bwaffe, Katonda ajja kuteeka okwagala kwe mu mitima gyaffe. Ekisumuluzo kiri mu kwagala kwa Katonda, si kwaffe. "Era sanyukiranga Mukama: Naye anaakuwanga omutima gwo bye gusaba."(Zabuli 37:4).


Bukedde Online - Amazzi gazibye enguudo e Luweero ne Nakaseke\nMmwokezza akaveera n’ayogera gye yatadde...\nBalumirizza muganda waabwe okuwa kitaabwe...\nOluguudo lw’e Wakyato oludda e Kapeeka omugga Kizzikibi lwe lwazibye.\nENKUBA efudemba evuddeko emigga okubooga ne gisala amakubo agamu ne gawomoggolwa mukoka, ekikalubizza entambula n’okusannyalaza ebyenfuna mu Luweero, Nakaseke ne Nakasongola.\nNakaseke y’esinze okukosebwa oluvannyuma lw’emigga egiyiwa ku Kyoga okubooga nga kino kikosezza abalimi kuba ebirime byabwe bibulidde mu mazzi, abayizi balemeddwa okukola ebigezo nga n’abasuubuzi tebakyasobola kutambuza birime byabwe.\nSsentebe wa disituilikiti y’e Nakaseke, Ignatius Koomu Kiwanuka yasinzidde mu lukiiko lwa disitulikiti n’agugumbula abeerudde entobazzi ne balimiramu n’okuzimbamu n’agamba nti be bamu ku bavuddeko amazzi okukuluggusa ettaka ne liziba amakubo amazzi mwe gaali gayita.\nEmigga egiyita kungulu kuliko Kizzikibi ng’abantu abava e Wakyato okudda e Kapeeka bakaluubiriziddwa entambula olw’ekitundu ekyasaliddwaako amazzi ng’ate oluguudo lubadde lwakaddaabirizibwa aba UNRA.\nSsentebe wa Wakyato omulonde, Samuel Serunjogi yagambye nti, abayizi mu masomero agasinga tebaakoze bigezo olw’amazzi okuziba enguudo sso ng’aamatooke, ente n’amata ebiyimirizaawo ekitundu kino ababirina tebasobola kubituusa mu katale.\nOmugga Kayiwaggobe gwazibye oluguudo oluva e Wakyato okudda e Ngoma ng’abasuubuzi gye basinga okuggya amanda.


Bukedde Online - Abeebijambiya bazzeemu okulumba Masaka\nAbeebijambiya bazzeemu okulumba Masaka\nABATEMU abeebijjambiya bazzeemu okulumba Masaka. Batemye abafumbo ng’eno bwe babakanda okubawa ssente n’ebisumuluzo bya pikipiki.\nEttemu lino lyabadde Kyamuliimbwa mu ggombolola y’e Kabonera e Masaka ku luguudo lw’e Kyotera. Abafumbo abaatemeddwa ye Nyansio Kagolo ne mukyala we Teddy Nakyanzi nga baafunye ebisago eby’amaanyi ku mutwe n’emikono era bajjanjabirwa mu ddwaaliro lya NEEMA Medical Center mu e Kyanjale.\nAbatuuze baategeezezza nti batya okudduukirira bannaabwe ababa balumbiddwa wadde nga bakubye enduulu kuba abatemu babadde bakyukira abaduukirize nabo ne babatema.\nAbatemu baagenze okuyingirira abafumbo bano nga waakayitawo wiiki bbiri zokka nga balumbye akabuga k’e Kabonera ne batta Godfrey Mujjumba ne Ibrahim Kulabako mu ttemu eryasitudde n’Omulabirizi wa West Buganda Henry Katumba Tamale ne yeetaba mu lukiiko lw’ebyokwerinda okutema empenda z’okulimalawo.\nPoliisi yavuddeyo n’etegeeza nga bw’egenda okukola ekisoboka okukomya ettemu e Masaka n’ekwata abamu ku bateeberezebwa okwenyigira mu ttemu ly’e Kabonera kyokka n’ebayimbula.\nOmwogezi wa poliisi e Masaka, Lameck Kigozi yategeezezza nga poliisi y’e Masaka ne Flying Squard bwe basitukiddemu nga baakategeezebwa ku bulumbaganyi ne batandika omuyigo kyokka tewali gwe baakutte\nPulomoota Kim eyatikka Namubiru enjaga ayolekedde okwejjeerezebwa\nKkooti egobye omusango gw''enjaga oguvunaanibwa pulomoota Kim\nGavt. ekyanoonya bujuluzi obuluma pulomoota Kim ku by'enjaga ya Namubiru


Bukedde Online - Naloose ndaba emisota mu nju yange kitegeeza ki?\nNaloose ndaba emisota mu nju yange kitegeeza ki?\nAbavubi balaze obukodyo obupya mu kigwo e...\nJames mu Nyendo Masaka, agamba nti nnyina yakoma dda okuzaala wabula yamuloose ngâ€™azadde omwana ngâ€™amumukwasa. Wabula yabadde yaakamumuwa omwana nâ€™afa. Oluvannyuma yeetegerezza omwana wabula nâ€™akizuula nga tannafa. Kitegeeza ngâ€™omu ku bantu bâ€™ebukojja bwo atanneetuuka bwâ€™anaatera okuza\nJames mu Nyendo Masaka, agamba nti nnyina yakoma dda okuzaala wabula yamuloose ngâ€™azadde omwana ngâ€™amumukwasa. Wabula yabadde yaakamumuwa omwana nâ€™afa. Oluvannyuma yeetegerezza omwana wabula nâ€™akizuula nga tannafa. Kitegeeza ngâ€™omu ku bantu bâ€™ebukojja bwo atanneetuuka bwâ€™anaatera okuzaala omwana mu ngeri eneewuunyisa buli anaakiwulirako.\nKabonge e Wankulukuku abuuza nti kiva ku ki okuloota ebibala nga ffene, ebikajjo, kasooli nâ€™ebirala. Kiranga mirembe na mikisa wakati wo nâ€™omu ku bantu bâ€™olinako akakwate ku buzaale.\nMoses e Kyakatebe yaloose ngâ€™alaba emisota emingi nga gijjudde mu nnyumba ye. Kitegeeza nga bwe waliwo abantu ababi abatakwagaliza mirembe bwe bakwebunguludde. Osaanye obe mwegendereza mu buli kimu naddala ku bantu abakuli okumpi.\nOno yaloose ngâ€™agenze ku luzzi nâ€™asangayo ennyana enjeru ngâ€™enyirira nnyo ngâ€™esibiddwa ku muguwa. Yabadde yeesika ngâ€™eyagala kumutomera wabula ngâ€™omuguwa tegugiganya. Kitegeeza ngâ€™ebukojja bwo bwe wanaatera okubaayo omukolo ogwamaanyi wabula nga waliwo ensonga ezitagenda kukuganya kugwetabako.\nJane e Bunnamwaya yaloose ngâ€™akyawaganye ne muganzi we.Â waliwo omuntu owookusatu ayagala okwenyiga mu mukwano gwammwe ekintu ekiyinza okuguleetera okusasika.\nJosephine e Mengo yaloose nga waliwo omusajja amugamba akke mu kinnya yeebake kyabugaziÂ amwambulule. Kikulabula okwerinda omusajja owâ€™ebizibu ebingi anaagezaako okukukwana. Kirungi nâ€™omwesamba nga tannakuletera mitawaanaÂ kubanga olabika ngaÂ tojja kumusobola.\nOno yaloose nga bayita mu nsozi wabula nga waliwo mukwano gwabwe agenda amansa ebinusu nga bo balonda. Kitegeeza kuwona amaluma gâ€™oludde nga weeraliikirira ennaku zino.\nPaul e Ntebe yaloose ngâ€™akwatidde empologoma mu kifuba kye wabula nga telina kyâ€™emukola. Kitegeeza nga bwâ€™onootera okutegeeragana nâ€™omuntu bwe muludde nga munenengâ€™ana.\nPeace e Makindye yaloose ngâ€™atambula ne muganzi we nga beekutte mu ngalo wabula ngâ€™alina nnamagalo ku ngalo ze ssatu kyokka bulijjo tamulina. Oluvannyuma baasanze mikwano gyabwe nga bagenda ku mbaga ne babasaba bagende bonna. Kikulabula okwerinda omusajja omukalabakalaba anaakutokota akwerabize ne byâ€™obadde olowooza. Fuba okulaba ngâ€™osigala ku mulamwa.\nOno yaloose nga mugagga. Kikujjukiza ngâ€™ekiseera bwe kinaatera okutuuka otuuke ku kiruubirirwa kyo. Yongera bwongezi maanyi mu mirimu gyâ€™okola ojja kugifunamu ekiramu.\nEmma e Nateete yaloose nga nnyina alina engeri gyâ€™amubuuliriramu naye nga baseka. Kikujjukiza ggwe ne baganda bo okwo-\nngera okussa omulaka ku bigambo bazadde bammwe bye baababuuliriranga.\nAb'e Kayunga babagoba mu katale\nEyasobezza ku mulwadde omulamuzi amukalize


Bukedde Online - Obadde okimanyi nti Mukwano asinga Sudir Ruparelia obugagga ?\nObadde okimanyi nti Mukwano asinga Sudir Ruparelia obugagga ?\nAbabbi mu Kampala bazze n'obukodyo obupya...\nKCCA erabudde ku nkuba n’omusujja gw’omu...\nAdded 18th March 2015\nWADDE Uganda ly’erimu ku mawanga agasinga obunkuseere wansi w’enjuba, bannansi baayo babiri be bamu ku bagagga baffuge abasingayo mu nsi yonna.\nWADDE Uganda ly’erimu ku mawanga agasinga obunkuseere wansi w’enjuba, bannansi baayo babiri be bamu\nku bagagga baffuge abasingayo mu nsi yonna.\nBannayuganda; Amirali Karmali eyakazibwako erya ‘Mukwano’ ne Sudhir Ruparelia eyakazibwako erya ‘Nnannyini Kampala’ be bamu ku bagagga abali ku nsi kuno Katonda be yaweesa emikono ebiri Karmali ne Sudhir bali\nku lukalala lw’abantu 55 bokka abasingayo obugagga mu Afrika yonna ate nga mu nsi yonna omuli amawanga\nag’oku Ssemazinga wa Amerika, Asia, Bulaaya, ne Afrika, Karmali ne Sudhir bali ku lukalala lw’abagagga ffugge 2,000 (billionaires) abasingayo mu nsi yonna.\nMu Afrika, Karmali (Mukwano) akwata kifo kya 34 ku bagagga 55 abasingayo ate nga Sudhir akwata kifo kya 39 mu Afrika yonna.\nOkusinziira ku katabo akayitibwa ‘Ventures’ akafumira mu South Afrika akaafulumizza olukalala lw’abagagga abasinga\nmu Afrika, ebyobugagga bya Karmali, ow’emyaka 82 bibalirirwamu ddoola akawumbi kamu n’obukadde 500.\nEbyobugagga bya Sudhir ow’emyaka 59 okusinziira ku “Venture” bibalirirwamu ddoola akawumbi kamu n’obukadde 300 era ng’akwata ekifo kya 39 Ku lukalala lwa Afrika, omusajja enzaalwa ya Nigeria Aliko Dangote y’asinga obugagga mu Afrika yonna ng’ebyobugagga bye bibalirirwamu ddoola obuwumbi 25 n’obukadde\nKu lukalala luno omukazi ayitibwa Folorunsho Alakija enzaalwa ya Nigeria ye wookuna mu Afrika. Ono alina ebyobugagga ebibarirwamu doola obuwumbi musanvu n’obukadde 300.\nEbyobugagga bya Mukwano Mukwano alina ebizimbe, amakolero, kkampuni , amasamba , ffaamu ne bizinensi ez’enjawulo mu Uganda, Kenya, Tanzania, ne mu Buyindi.\nMukwano Industries Limited ekola ; Amazzi ga Aqua Sipi, Kyekyo energy drinks, butto afumba ow'ebika eby’enjawulo, Marina margarine, Ssabbuuni anaaba, ayoza n’owobuwoowo n’ebintu ebya pulasitiki.\nMukwano Agro Project Limited – Ennimiro eya Yiika ezisoba mu 17,000 acres (Mayiro z’ettaka 27) e Masindi ne Fortportal okuli amasamba g’amajaani, kasooli, soya, n’entungo. Lira Oil Mill Limited –\nEkkolero lya butto ava mu sunfl ower, entungo n’ensigo za ppamba. Nationwide Properties Limited – Kkampuni eddukanya mebizimbe bya Mukwano ebisangibwa mu Kampala n’ebitundu bya Uganda ebirala.\nGulf Stream Investments Limited – Kkampuni eno eri Mombasa mu Kenya ekola ku by’amafuta. Cargo Logistics Services\nLimited – Eno kkampuni ekola ku kutambuza eby’amaguzi ku ggaali ey’omukka, mu nnyanja ne ku ttaka ng’erimu tuleera\nesisoba mu 200 n’ebiyumba by’eggaali ey’omukka.\nukwano AK Plastics Ekola ku bya pulasitiiki Riley Packaging Limited – Ye kkampuni enkola ebintu mu mpapula ezinga obunene mu Uganda ng’esangibwa Mukono.\nMukwano Dar-es- Salaam Factory – Kkolero lisangibwa Dar-es-Salaam, mu Tanzania nga likola ebyamaguzi okuli ssaabbuuni , butto n’ebirala.\nLira Maize Factory Limited – Lisangibwa mu disitulikiti y’e Lira. Imperial Bank Uganda - Bbanka eno erina amatabi mu Kenya ne Uganda Mukwano Sugar Factory – Kkolero lya ssukaali likyali mpya nga lisangibwa mu disitulikiti y’e Masindi.\nEbimu ku by’obugagga bya Sudhir Bino bye bimu ku by’obugagga bya Sudhir Crane Bank - Kampala, Crane Forex Bureau 1 - Crane Chambers, 20 Kampala Road Crane Forex Bureau 2 - Kampala Speke Hotel, 7-9 Nile Avenue, Kampala Goldstar Insurance Company Limited - Kampala Speke Resort and Conference Centre - Munyonyo, Munyonyo Commonwealth Resort - Munyonyo Kampala Speke Hotel - Kampala Kabira Country Club - Bukoto, Kampala Tourist Hotel - Kampala, Uganda Speke Apartments Limited - Kampala Sanyu FM 88.2 - Kampala Kampala International School Kampala Parents' School New Delhi International School, Crane Management Services Limited - Kampala Meera Investments Limited - Kampala Rosebud Limited - Entebbe Victoria University Uganda Ebizimbe e Rwanda, South Suda\nEbyobugagga bya Sudhir ebyolekedde okugenda\nSsente za Sudhir zirakidde Amina, Muwonge ne Ntaganda\nKkooti eragidde Sudhir ne bbanka bateese


Kkooti eganyi owa NUP okujjulira nenyweza obuwanguzi bwowa NRM – NEWSDAY\nHome In Luganda\nKkooti eganyi owa NUP okujjulira nenyweza obuwanguzi bwowa NRM\nKkooti egobye okusaba kwokujulirakwe ng’omulamuzi agamba nti tekulina makulu namulagira okuliyirira Wassajja Eddie Ggulu owa NRM ssente zonna zaasasanyizza.\nin In Luganda, News\nWasajja Ggulu ( mu suuti wakati) n'abamu ku bawagizibe ku kkooti\nBya Mwanje Mutesasira\nKAMPALA-UGANDA/NEWSDAY: Kkooti ekomeredde omusumaali ogusembayo mu sanduuke yowa NUP e Lubaga abadde alwana okulemesa owa NRM yamuwangudde mu kkooti kyokka najulira.\nEgobye okusaba kwokujulirakwe ng’omulamuzi agamba nti tekulina makulu namulagira okuliyirira Wassajja Eddie Ggulu owa NRM ssente zonna zaasasanyizza.\nGgulu kkooti yamulangiridde ku buwanguzi bwa kansala akirira omuluka gw e Kawaala ku divizoni e Lubaga oluvanyuma lwokuwuliriza obujulizi obulaga nti Munna NUP Henry Kalyango obuwanguuzi yanyakula bunyakule ku Ggulu.\nCourt nullifies NUP councilor in Lubaga, declares NRM’s Ggulu\nAkakiiko kebyokulonda kaalangirira Kalyango mu kulonda okuwedde wabula kyakolebwa mu nsobi kubanga obumu ku bululu bwa Ggulu ku ssomero Lya update p/s bwalekebwa ebbali.\nWabula Kalyango y’abadde ajulidde kyokka kkooti negoba okujulirwakwe.\nEno yentikko yolutalo lwa NUP ne NRM mu Lubaga eyokusatu nga zonna omulangira Wassajja Eddie Ggulu aziwuuta buva.\nKyokka Wasajja yategeezezza nga yakawangula ogwokusatu nti ayagala akakiiko kebyokulonda kamugazetinge mu bwangu ate alayizibwe mbagirawo.\n“Nawangula dda era simanyi lwaki ebyokunteeka mu kyapa kya Gavumenti nokundayiza byekunya nga bainga abalina kye babala. Ekirungi kkooti eyongedde okulaga amazima Kati njagala bandayize” Wasajja bwe yagambye.\nBino byonna okubaawo ngokunaganya nembuutu bigenda mu maaso ku kkooti e mengo ne Kawaala.\nWassajja ngayita mu looyawe Muzamiru Mujulizi yalumiriza nti waaliwo okusazaamu obumu ku bululu bwe oba okubukyusakyusa naddala ku kifo kya Up To Date P/S e Kawaala ekyayamba Kalyango nakakiiko k’eby’okulonda okulangirira Kalyango wadde ng’omugatte omutuufu gulaga nti Wassajja Eddie Ggulu yeeyawangula era yasaba kkooti emulangirire ku buwanguuzi omulamuzi ow’eddaala erisooka Nansambu Esther Rebecca kyeyakiriza.\nBusinessman accused of publishing deputy speaker’s corruption dossier released on bail\nCol Nakalema arrests tycoons pinned by woman in Entebe land grabbing video\nVideo: Tycoon plays it mad after arrest in gun crimes\nKampala’s embattled lawyer in new Shs.1bn Tropical Bank fraud scandal\nUganda destroys 500.000 doses of Moderna vaccine donated by the US\nUPDF captures ADF training center during a fierce battle\nNabagereka says “they want to kill us from our land” as she praises Col Nakalema for mediation.\nUPDF soldiers shoot traffic police officer after accident


Bukedde Online - Kabaka agguddewo ofi isi erwanyisa 'Sickle Cell'\nAbabaka baagala Palamenti eyingire mu nson...\nHajji Kibirige ng’asiibula Kabaka. Ku ddyo ye Katikkiro Mayiga ne Nnaabagereka (owookubiri ku kkono) ne Hajati Kibirige.\nKABAKA Ronald Muwenda Mutebi II asiimye bannamawulire okwanikanga abasajja abakabassanya abaana okuli ab’amasomero n’okuggyangayo ebikolobero ebikolebwa ku bakyala buli kadde.\nBino Omutanda yabyogedde aggalawo Ttabamiruka w’Abakyala ba Buganda 2018 eyabadde ku Hotel Africana eggulo eyabumbujjidde wansi w’omulamwa ogugamba nti “Okussa ekitiibwa mu Bakyala gwe musingi gw’enkulaakulana”. “Tuvumirira ebikolwa by’okutulugunya abakyala era bonna abakikoze tusaba ab’obuyinza babakoleko era abakwatiddwa bavunaanibwe mu bbanga eggere emisango gireme kukandaalirira,” Kabaka bwe yagambye.\nYayongedde n’alagira nti byonna ebiteeseddwa mu Ttabamiruka ono bisindikibwe mu bitongole bya Gavumenti ebikwatibwako n’ebitongole by’obwannakyewa saako okukubiriza abakyala okwekebeza endwadde kubanga bwe banaabeera abalamu lwe banaaweereza eggwanga lyabwe.\nAbakyala abaabadde mu Ttabamiruka nga bayaayaana okukwata mu ngalo za Kabaka eyabadde abasiibula.\nKatikkiro Charles Peter Mayiga yategeezezza nti omulembe guno Omutebi gwa nkyukakyuka nga bingi ebikyuse okuli n’abakyala okuweereza mu bwami bwa Kabaka bwatyo n’abasaba obutaddiriza mu buweereza bwabwe.\nNnaabagereka Sylivia Nagginda ye yagguddewo Ttabamiruka ono bwatyo n’asaba Mmengo erowooze ku ky’okwongera ku bakyala ku kabineti y’Obwakabaka ng’omu ku kaweefube w’okubawa enkizo okuteeka ettoffaali ku nkulaakulana ya Buganda. Nga tannaba kuggalawo Ttabamiruka, Kabaka yasoose kuggulawo mu butongole ofi isi erwanyisa obulwadde bwa nnalubiri (Sickle Cell) ku BMK House.\nWano yayaniriziddwa Dr. Bulaimu Muwanga Kibirige owa BMK Group of Companies era akulira kaweefube w’okulwanyisa obulwadde buno wansi wa Uganda Sickle Cell Rescue Foundation eyamutegeezezza enteekateeka ze baliko ne we batuuse mu kumanyisa obulwadde buno mu Bannayuganda n’okubajjanjaba.\nDr. Bulaimu yeebazizza Kabaka okukkiriza okutegeka emisinde gy’amazaalibwa ge ag’omwaka guno wansi w’okulwanyisa obulwadde buno n’agamba nti okuva lwe baatandika kaweefube ono kati myaka etaano egiyise basobodde okutuuka ku bantu 50,968 mu ggwanga. Abantu 10,400 basobodde okwekebeza.\nMugabe batandise okumusuuza bye yabba\nAmagye geefuulidde muka Mugabe


Bukedde Online - Abalwanyisa Trump okumuggya mu ntebe bongedde ggiya\nABALWANYISA Trump okumuggyamu obwesige bongeddemu ggiya, okutandika okuwulira obujulizi mu lujjude kutandika wiiki ejja. Adam Schiff akulira akakiiko akanoonyereza ategeezezza nti bawandiikidde aba Repubican bategeeze akakiiko ke amannya g’abajulizi be baagala bayite.\nBaatandikidde ku mbega eyalumika essimu wabula looya we n’abategeeza nti si mwetegefu kuleeta muntu we mu lujjudde ajja kusobola kwanukula mu buwandiike ku bimubuuzibwa byonna.\nOmujulizi eyawadde obujulizi ku Lwokuna yabadde Jennifer Williams, omuyambi w’omumyuka wa Pulezidenti, Mike Pence ku nsonga za Bulaaya ne Russia.\nKyokka eyali omuwabuzi wa Trump ku byokwerinda John Bolton gwe yagobye mu September teyalabiseeko mu kakiiko ng’agamba nti alina omusango Trump gwe yateeka mu kkooti gusooke gusalibwe.\nTrump yateekayo omusango ng’awaakanya okumunoonyerezaako ne bamulagira okuwaayo ebiwandiiko ebiraga nga bw’azze asasula omusolo mu myaka egiyise. Bolton agamba nti ensonga zino zaakuggwera mu kkooti Ensukkulumu kubanga erina okusalawo oba tekikontana na Ssemateeka, embeera eriwo eraga nti omusango guno gwakuyingira mu 2020.\nTrump yali asabye kkooti ewe ekiragiro ekiyimiriza okuwa abamulwanyisa ebikwata ku nsasula y’omusolo ng’omusango tegunnaba kusalibwa kyokka kino kkooti yakigobye. Abakungu abasooka okuwa obujulizi mu kyama wiiki ejja baaleetebwa mu lujjudde baanike Trump.\nBano kuliko William Taylor, omubaka wa Amerika mu Ukraine, ne George Kent. Marie Yovanovitch Trump gwe yagoba ku ky’omubaka wa Amerika mu Ukraine nga tamuwadde kadde kwennyonnyolako naye ajja mu kakiiko.\nLOOYA W’OMUKESSI WA AMERIKA AWANDIIKIDDE TRUMP EBBALUWA\nOkuwandiika ebbaluwa kivudde ku bigambo ebisongovu Trump by’azze ayogerera omukessi eyalumika essimu ye ng’ayogera ne pulezidenti wa Ukraine Volodymyr Zelensky, ekimuviiriddeko ebizibu abamuvuganya ne batuuka okuteekawo akakiiko akabuuliriza okumuggyamu obwesige.\nOmukessi ataayatuukirizibwa mannya yalumika essimu nga Trump mu July omwaka guno ng’ ateeka Zelensky ku nninga ateekewo akakiiko kabuulirize ku Joe Biden asuubira okuvuganya Trump.\nEkyo tekyanditiisizza nnyo naye abamuvuganya bagamba nti yakozesa bubi ofiisi ya Pulezidenti wa Amerika kubanga yawa akakwakkulizo nti bw’atakola ky’ayagala ajja kumusalako obuyambi obuva mu Amerika.\nOkuva ebintu lwe byayonoonekera Trump, azze ayogera ebisongovu n’okutiisatiisa omuntu eyasomola ebyama bino. Ebbaluwa looya Andrew Bakaj gye yawandiise, munnamateeka w’amaka g’Obwapulezidenti (White House) Pat Cipollone yakakasizza okugifuna.\n“Mpandiise nga nkussaamu ekitiibwa era nkusaba obuulirire omuntu wo ku nkola y’amateeka n’empisa ezigobererwa. Singa omuntu wange oba aba ffamire ye bafuna obuzibu olw’ebigambo bya Trump n’empisa ensiiwuufu eziringa ze yeewola amateeka gajja kukola”, Bakaj bwe yalabudde.\nTrump azze ayogera bingi ng’agamba nti eyalumika essimu taliiyo bwe babeera bakakasa nti gy’ali baasanguze erinnya lye ensi emumanye era yeebuuza lwaki bamubikkirira. Kino kikontana n’amateeka ga Amerika agakuuma omuntu oyo abeera alabye azzizza omusango n’atemya ku boobuyinza.\nEbbaluwa looya gye yawandiise, munnamawulire wa CNN Anderson Cooper ye yagisomodde. Singa abanoonyereza bakizuula nti ddala Trump omusango yagukola ekiddirira kubeera ku muggyamu bwesige


Poliisi ye Jjinja ezudde ebipiira ebibadde bitegekeddwa ab'ekalakaasi abaagala okulemesa okulayira kwa Pulezidenti - Watchdog Uganda\nOmwogezi wa Poliisi mu bitundu bye Kiira Abbey Ngako\nWABADDEWO akasattiro mu kibuga kye Jinja nga poliisi eyoolayoola ebintu ebigambibwa okuba nti bibadde byategekeddwa ab’ekalakaasi abawakanya okulayira kwa Pulezidenti Yoweri Kaguta Museveni.\nAbavubuka naddala abawagira ekibiina kya National Unity Platform NUP, nga yadde akakiiko ke by’okulonda kaalangirira nti Museveni ye yawangula, bbo baagana okukkiriza eby’ava mu kulonda, era nga balemerako nti omuntu waabwe Hon. Robert Kyagulanyi Sentamu ye yawangula.\nBano babadde bajja bawera nti tebagenda kukkiriza mukolo gwa kulayira kubaawo mu mwezi gw’okutaano, era nga bagamba nti bagenda kukola eky’etaagisa kyonna okuguyiwa.\nKu lw’okubiri Poliisi ye Jinja yatemezeddwako abantu ba bulijjo abaalabye abavubuka ku pikipiki nga balina ekisawo kye bipiira kye batwala era eky’adiridde kwe kulaba nga omuliro gutandise okwaka mu luguudo wakati olumanyiddwanga Gokale.\nBano era basudde ne bipande ebiliko ebigambo nti TWAGALA BUWANGUZI BWAFFE, (we want our Victory) nga nabyo poliisi yabijjeyo n’ebitwala nga okunoonyereza ku baakikoze bwe kugenda mu maaso.\nOmwogezi wa Poliisi mu bitundu bye Kiira Abbey Ngako yagambye nti kati bali ku muyiggo okusobola okuzuula abaakoze kino, nti era bwe banakwatibwa bagenda kuvunanibwa misango okuli okulya munsi yabwe olukwe saako n’obw’analukalala.\nYagambye nti balina n’amawulire nti waliwo abavubuka ab’esomye okukola bi bbomu bya mafuta ga petulooli, saako n’okwokya ekibuga kye Jinja, nagamba nti bano bubakeredde era bonna bamaze okumanya we bali ne nkwe zonna ze bategese nti era bagenda kubakwata.\nBino we bijidde nga n’omwogezi wa maggye ge Ggwanga Brig. Flavia Byekwaso yategezezza nga eby’okwerinda bwe bigenda okwongera okunywezebwa mu Kampala ne miriraano mu nnaku z’okulayira nga zituuse.


Bukedde Online - Owa Poliisi eyakolako ne Kirumira afudde kikutuko\nAbagambibwa okubba ettaka lya Museveni babasomedde emisango 6...\nOwa Poliisi eyakolako ne Kirumira afudde kikutuko\nMuseveni awadde abawala entandikwa gye yab...\nNansaba nga tannatwalibwa Kayunga yakolerako mu Kampala ku poliisi ya Kira Road gye yamala emyaka egiwera ng’era yakolako nga DPC wa poliisi eno oluvannyuma lw’eyali agikulira, SP Micheal Kasigire okusindikibwa mu kutendekebwa.\nAbamu ku baserikale ba poliisi mu kusabira omwoyo gw'omugenzi Nansaba (mu kafaananyi akatono ku ddyo) ku St.John's church e Kamwokya.\nPeace Nansaba, 35, eyaliko DPC wa Kira Road ku ntandikwa y’omwaka guno kyokka oluvannyuma n’akyusibwa n’atwalibwa e Kayunga okukulira poliisi y’ekitundu kino, yalumbiddwa ekimbe ekyamuttidde mu lunaku lumu oluvannyuma lw’okutwalibwa mu ddwaaliro e Nsambya.\nNansaba kigambibwa nti yasoose kutwalibwa mu ddwaaliro e Naggalama abasawo kyokka oluvannyuma lw’embeera okutabuka baasazeewo bamwongereyo e Nsambya gye yafiiridde.\nJohn Magimbiri taata wa Nansaba yategeezezza ng’okulwala kwa muwala we bwe yakutegeeredde akaseera akatono n’ategeeza nti baamukubidde essimu be basooka okumutegeeza nga bw’ali mu ddwaaliro kyokka oluvannyuma ne bamubikira nti afudde ekintu kye yagambye nti kyabadde kya bwangu nnyo.\nKamisona wa poliisi, Hadija Namutebi omugenzi yamwogeddeko ng’eyamwagazisa omulimu gw’obuserikale n’ategeeza nti mu kiseera ekyo ye yali akulira ettendekero ly’e Kabalye Nansaba mwe yatendekebwa mu 2010, kyokka n'ategeeza nti obulamu bwe bwonna Nansaba abadde mwegendereza ng’era afudde talina muntu amulinako nziro.\nNamutebi yayongedde nti Nansaba abadde yateekebwa mu kamu ku bubinja bwa poliisi obukola ebikwekweto n’atendereza obumalirivu n’obumanyirivu bw’abadde nabwo ku mulimu.\nOmwogezi wa poliisi mu ggwanga, Emirian Kayima yategeezezza abakungubazi mu kusabira omwoyo gw’omugenzi nga poliisi bw’erekeddwa n’eddibu eddene oluvannyuma lw’okuviibwako abaserikale baayo mu bbanga ettono.\nOmugenzi waakuzikibwa ku kyalo Kyebisumbi mu disitulikiti y’e Lwengo.\nEngeri Nansaba gye yakolako ne Kirumira\nNansaba amaze ebbanga ebbanga ng'akola nga OC Station wa Kira Road etwala Kikaaya, omugenzi Muhammad Kirumira gye yakyakira ennyo olw'ebikwekweto bye yakola ku babbi.\nNansaba yali mukama wa Kirumira era ng'amukkiririzaamu nnyo mu nkola y'emirimu , obumanyirivu bwe n'obulambulukufu era yakwataganga nre Kirumira okulaba ng'abamenyi b'amateeka be yakwatiranga mu bikwekweto batwalibwa mu kkooti ne bavunaanibwa.\nKigambibwa nti Nansaba olwategedde ku mawulire g'okufa kwa Kirumira okukubwa amasasi n'afiirawo, puleesa zaamukubiddewo n'addusibwa mu ddwaaliro e Naggalama nga biwalattaka .\nKu Mmande embeera yatabuse abasawo ne bamwongerayo e Nsambya gye yafiiridde ku ssaawa 12 ez'akawungeezi.\nAziikiddwa leero ku bijja bya bajjajjaabe e Kyebisumbi mu disitulikiti y'e Lwengo\nOmukazi ow'empeta akutte bba lubona mu kazigo ng'asinda omukwano ne mulirwana\nAbagambibwa okubba ettaka l...\nABAGAMBIBWA okukozesa olukujjukujju ne bafuna ebyapa ku ttaka ly'omukulembeze w'eggwanga basimbiddwa mu kkooti...


Bukedde Online - Besigye yeezoobye ne poliisi e Katwe, afunye ekiwundu ku kugulu\nBakalaatidde abakulembeze okuggya ebyobufuzi mu nkola ya Pulezidenti...\nBesigye yeezoobye ne poliisi e Katwe, afunye ekiwundu ku kugulu\nKkampeyini z'e Makerere zitandise\nNja kulwanirira abakiise ku nkiiko za disitulikiti...\nKIIZA Besigye n''omuyambi we bafunye ebisago ku magulu Poliisi bw''egumbuludde abawagizi b''ebibiina ababadde bagenda okukuba olukung''aana mu kisaawe e Katwe.\nKIIZA Besigye n'omuyambi we bafunye ebisago ku magulu Poliisi bw'egumbuludde abawagizi b'ebibiina ababadde bagenda okukuba olukung'aana mu kisaawe e Katwe.\nAte Omubaka omukyala owa Kampala, Nabirah Ssempala eggulo yabadde ku kapiira mu ddwaaliro lya Case Clinic.\nEntabwe yavudde ku lukung'aana olwabadde luyitiddwa abomukago gwa A4C ku kasaawe e Katwe mu katale wabula Besigye bwe yatuuse n'ekibinja kye yakulembedde nga bulijjo enkola yabwe basoose kulya mmere mu katale. Okulya emmere yabadde ne Meeya w'e Kawempe Mubarak Munyagwa, akulira abakyala mu FDC, Ingrid Turinawe, omubaka omukyala owa Kampala, Nabirah n'omuyambi wa Besigye, Francis Mwijukye naye eyalumiziddwa ku kisambi.\nBesigye ng'alya emmere mu katale e Katwe. Ekif: Francis Emorut\nBesigye (asembye ku kisenge) n’abalala nga balya e Katwe. Ekif: Francis Emorut\nYasoose kwogerera mu katale n'akunga abasuubuzi bagende mu kisaawe beetabe mu lukung'aana mu kisaawe.\nBaabadde bakatuuka mu kisaawe ssaawa nga 10:00 ez'olw'eggulo, aduumira poliisi mu bitundu ebyo RPC, Phillp Okaye n'atuukirira Besigye n'amutegeeza nga bw'ayimirizza olukung'aana luno okugenda mu maaso Besigye n'atamuddamu.\nWano Okaye w'ayimukidde n'alagira basajja be abapoliisi okugumbulula nnamungi w'omuntu abadde yeyiye ku kasaawe e Katwe.\nPoliisi ng'ekuba ttiyaggaasi okugumbulula abantu abaabadde bakungaanidde mu kisaawe. Ekif: Francis Emorut\nOmupoliisi ng'ali bulindaala n'emmundu. Ekif: Francis Emorut\nAbawagizi ba Besigye abamu bwe baatandise okudduka balonze amayinja ne batandika okukuba poliisi naayo kwe kuva mu mbeera n'ebakubamu omukka ogubalaagala ssaako okubakuba ne kibooko.\nNabirah Naggayi ayingidde mu mmotoka ye poliisi n'ekasukamu obukebe bwa tiyagasi ogumubalaagadde ennyo ogwamuyisiza obubbi n'aduusibwa mu ddwaaliro lya Case Clinic ku Buganda Road ne bamuteeka ku kapiira ka 'oxygen' okumuyambako okussa.\nOmuserikale wa poliisi ng'akaalakaala n'emmundu. Ekif: Francis Emorut\nBesigye nga yeezooba n'abapoliisi.Ekif: Francic Emorut\nBesigye nga yeezooba n'abapoliisi.Ekif: Francis Emorut\nYe omuyambi wa Besigye. Francis Mwijuki agamba nti abaserikale baamukubye essasi ly'ekipiira ne limuyuza ekisambi n'empale gy'abaddemu. Turinawe ye nti Poliisi yamufuuyidde kamulali mu mmotoka ye.\nBesigye yategeezezza nti teyasoose kumanya nti afunye ekiwundu wabula bwe yavuze okugenda ku ddwaaliro lya Case Clinic okulaba banne gye yategeredde nti naye yalumiziddwa ng'alaba omusaayi gumuva mu ntumbwe.\nBesigye ng'alaga omubaka Alice Alaso ekiwundu kye yafunye wakati mu kanyoolagano ne poliisi. Ekif: Joseph Mutebi\nOmuyambi wa Besigye ng’alaga ekiwundu. Ekif: Francis Emorut\nOkwetegerezza nga ndaba ekipapajjo ekiringa ekya guluneti kindi mu nnyama abasawo ne bakisikaayo, bwatyo Besigye yategeezezza.\nKyokka omwogezi wa poliisi mu ggwanga Asuman Mugyenyi yategeezezza nti Besigye ne banne bali mu katemba kubanga ku Case Clinic gye babajanjabira naye abaddeyo nga tebalina kiwundu kyonna.\nNabirah ng'ali mu bupiira bwa oxgyen ku ddwaaliro lya Case Clinic mu Kampala oluvannyuma lw'okulumizibwa omukka ogubalagala. Ekif: Joseph Mutebi\nNgrid Turinaawe ng'ali mu ddwaaliro lya Case Clinic oluvannyuma lw'okumira omukka ogubalagala mu bungi. Ekif: Joseph Mutebi\nAbamu ku babaka ba paalamanti ku ludda oluvuganya gavumenti nga bagenze mu ddwaaliro okulambula ku Besigye ne banne. Ekif: Joseph Mutebi\nBwe baba balina ekiwundu ago mayinja ga bawagizi baabwe ge gaabakwasizza kubanga naffe waliwo abaserilake baffe abaakubiddwa, Mugyenyi bwe yagambye.\nBesigye yeerayiridde nti wadde poliisi egenda mu maaso n'okubatulugunya naye ye tagenda kuggwamu maanyi kubanga ne leero agenda kukuba mu lukung'aana ku Kaleerwe.\nBesigye n''abalala bana bakubiddwa mizibu e Katwe ku kisaawe\nEby'abayizi 15 abaagaaniddwa okukola...\nGavumenti yeetaaga obuwumbi 130...\nEkirombe ky'amayinja kibuutikidde...\nBakalaatidde abakulembeze okuggya...\nMu nkola eno abakozi b’emirimo egifaanagana baakwekolamu ebibiina by’obwegassi n’okutereka ensimbi nga bino gavumenti...\nAbaatemyetemye ssemaka ne banyaga...\nBaamutemyetemye ebiso ne bamusaba ssente zaalina kwe kuzibawa ne mukazi we ne bamuyisaamu ensambaggere olwo ne...


Bukedde Online - Bw'ofumba nga balo tomwanjudde oyinza okuviiramu awo\nBw'ofumba nga balo tomwanjudde oyinza okuviiramu awo\nEbyaliwo abatujju lwe batta abantu 76\nOmukyala amanyiddwa mu mateeka si y’afumbye emyaka emingi oba azadde ennyo abaana! Omukyala mu mateeka y’oyo eyayanjula omwami we mu bakadde be, oba eyasiba empeta mu ddiini, eyawoowebwa mu y’Ekisiraamu oba okufumbirwa mu ddiini y’Ekihindu.\nEmikolo gy’okwanjula ginyuma naye gikakasa abafumbo ku bwannannyini bw’ebintu ebimu ng’ettaka ly’abafumbo.\nMu mboozi esembayo ennyonnyola ebikwata ku ttaka nga bwe biwandiikiddwa mu kitabo ky’omupoliisi Emilian Kayima ekiyitibwa Taasa Ettaka lyo, tukuleetedde engeri abafumbo gye bayinza okukozesa amateeka okukuuma ettaka lyabwe wamu n’okwewala abafere okukubba mu ttaka.\nABAFUMBO N’EBYOBUGAGGA NG’ETTAKA\nWaliwo n’abagenda mu ofiisi ekola ku kuwandiisa obufumbo ne basiba empeta (baabuyitanga bufumbo bwa Ddiisi).\nBano abali mu mateeka tebasobola kusindiikirizibwa ng’ekyonziira abafumbo ne bwe babeera basowaganye.\nNoolwekyo omukazi yenna agwanidde okulaba ng’atukuza obufumbo bwe bubeere mu mateeka, okusinga okulowooza ekya leero nti kasita omwami wange anjagala.\nAbazadde basaanidde okukomya omuze gw’okusalira abalenzi olufuubanja lw’ebintu ababeera bawasizza bawala baabwe nga bajja okwanjulwa.\nOmukazi ali mu mateeka, bba tasobola kumutundira mu maka gaabwe, wadde okusinga amaka gaabwe mu bbanka ng’omukazi tamanyi. Abooluganda lw’omusajja tebasobola wadde okumugobaganya mu maka.\nAbafumbo basobola bulungi okutunda ebyobugagga byabwe nga tebeebuuzizza ku baana wadde abeekika. Waliwo abatera okugamba nti balina okwebuuza ku mwana omukulu, kyokka beerimba kuba tekiri mu mateeka.\nAbaana basaanidde okukomya okusojja bazadde baabwe olw’okutunda ebyobugagga byabwe bye baakolerera. Omuzadde osaanidde otegeke omwana ng’omukuza n’empisa era omusomese, olwo ng’ebibye biwedde kasita omukuza.\nAbatuuze b’e Nampunge nga beemagaza oluvannyuma lw’okuweebwa amabaluwa agabagoba ku ttaka.\nOBUKULU BW’EBIWANDIIKO MU BULAMU BWAFFE\nAbantu abamu naddala abeewola ssente mu bamannerenda, batera okukola ensobi ne bawandiika “ntunze” mu ndagaano.\nBano obasanga bakaaba nti namusingira busingizi ate ng’endagaano eyogera kirala. Lwaki oteeka omukono ku ndagaano eri mu lulimi lw’otomanyi kusoma?\nNe bwe lubeera lulimi lwo, kyokka nga tolwekakasa funa omuntu gwe weesiga akusomeremu.\nMannerenda mulimu abatalina lukusa lubasobozesa kukola mulimu ogwo, era ky’ova osanga nga bakuwandiisizza ebintu ekifuulannenge. Tokkiriza kuteeka mukono ku kintu kyonna ky’omanyi nti kyabulimba.\nAbamu bamanyi n’okubawa ebiwandiiko ebikalu ne babalagira okuteekako ebinkumu, olwo olumala nga bawandiikako bye baagadde. Kizibu okwewakana kuba wateekako omukono ng’obikkirizza.\nWATYA NG’ENDAGAANO ZIMBUZEEKO KWE NAGULIRA?\nOsaanye oloope ku poliisi, oluvannyuma ogende mu kkooti ofune ekiragiro ekikukkiriza okufuna ekirala. Genda ofune ekiwandiiko ekirala, bwe kibeera kyapa bakiyita “Special Certificate of Title” , ekivvuunulwa nti kyapa kyanjawulo.\nBw’ebeera ndagaano eyakuguza eyasooka asobola okukuwandiikira endala ng’alaga nti eyasooka yabula.\nOkussa omukono ku ndagaano gy’ototegedde oba gy’oteetegerezza bulungi kyabulabe nnyo era kittira ddala abantu ne babaziika. Abamu bafundikira basibiddwa oluvannyuma lw’okweyimirira abantu.\nENDAGAANO ENTUUFU NG’OGULA EKIBANJA YANDIBADDE ETYA?\nEndagaano ennungi yandibadde yeeyogerera. Omuntu omulala bw’aba agirabye alina okubeera ng’ategeera bulungi eyaguze, eyatunze n’ekintu ekyaguliddwa.\nSsinga abantu abawera ababiri basoma endagaano ne wabeerako bye batategeera manya nti erimu ebikyamu era osaana otereeze ekitategeerekeka bulungi.\nEndagaano ennungi ebeerako atunda, ky’atunda ne bwe kyenkana, we kiri, ye yakifuna atya era wa? Eyongera n’eraga ennaku z’omwezi, ekifo we baagikoledde, gwe baguza, asasudde atya era asasulidde wa?\nEyongera n’ennyonnyola obunene bw’ekifo era n’ettaanya bulungi oba ng’oweereddwa obuyinza okuva nga mugisizzaako omukono.\nEraga abajulizi ababaddewo era buli omu alina okussaako omukono oba ekinkumu oba byombi. Musaanidde endagaano okugissaako emikono ku mpapula zonna ezibeera ziwandiikiddwaako okutangira abalabbayi okugijingirira.\nEndagaano erina okubeera mu lulimi atunda n’agula bombi lwe bategeera obulungi. Omuguzi bw’abeera tamazeeyo ssente ezisigaddeyo zirina okuteekebwa mu ndagaano.\nOmuntu yenna ssinga obeera omuwadde obuyinza (powers of attorney) olina okumukugira ku by’atalina kukola.\nOmupoliisi Emilian Kayima eyawandiise ekitabo.\nLWAKI BAMUVABULAAYA BABBIBWA NNYO KU TTAKA?\nMu kiseera kino Bamuvabulaaya babbibwa nnyo abafere, kino kiva mu kubeera nti babeera n’obudde butono obwekenneenya ensonga ate nga kikulu okufuuza buli kacica akwata ku ttaka.\nObukuluppya, obulimba, n’akalimi akawoomerera mu Bannayuganda bangi naddala abagula n’okutunda ettaka.\nEnkola y’amateeka ga Uganda, bamuvabulaaya bangi tebagimanyi, era kibatawaanya nnyo ate nga mulimu abeefuula nti bategeera nnyo. Balowooza nti ebintu biringa gye bakakkalabiza emirimu ekibasuula mu buzibu.\nEnguzi efuuse baanabaliwo. Eno efumbekedde mu bantu ssekinnoomu ne mu bitongole ekulemesa okuyambibwa ne bw’obeera onyigiriziddwa.\nAmakampuni mangi agatunda ettaka ga bicupuli, tegalina layisinsi era tegalina ttaka wadde yiika emu bw’eti.\nBangi ku bali mu mulimu guno tebalina nsonyi wadde okulumirirwa omuntu yenna. Oluva e Bulaaya otuukira ku bano nga bakuyisaawo.\nEmisango girwawo, obwesigwa butono ate ensimbi zoonooneka nnyo mu misango n’okunoonyereza ekinyiiza ennyo bamuvabulaaya ne babyeviirako.\nEmilian Kayima, omwogezi wa poliisi mu Kampala n’emiriraano awabudde abantu nti amagezi muliro, bwe gizikira oguggya ku mulala noolwekyo weetaaga okusoma ebitabo nga Ssemateeka w’eggwanga, Etteeka ly’ettaka, etteeka erifuga ebyapa, Akeezimbira akafulumira mu lupapula lwa Bukedde buli Lwamukaaga kuba mubeeramu ebikwata ku ttaka n’obuzimbi.\nEkitabo kya Emilian Kayima ekiyitibwa Taasa ettaka lyo kitundibwa mu maduuka agatunda ebitabo wonna.\nAbaazirwaniko beesomye okulemesa omugagga Muwonge ettaka mu Kisenyi\nLwaki wonna omugagga Bosco Muwonge w'agula mu Kampala waggweera mu mivuyo na nkaayana?\nNantaba azzeeyo mu nsonga z'ettaka


Bukedde Online - ETTIMA: Abatemu basse omuwala wa YMCA ng'abazadde bawulira ku ssimu: Aba famire balumiriza Paasita\nPalamenti ewadde gav't ebiragiro ku bagenda ebweru okukuba ekyeyo\nAbaagalana abeewamba ne bakanda aba famire...\nOmuwala yalaajannye nti, “Taata abasajja basazeewo okunzita era tebagenda kundeka era mweraba…", yabadde akyayogera omutemu n’amulagira asabe essaala esembayo era wano ebyaddiridde abazadde tebasobola kubinyumya! Omulambo gwasangiddwa nga gusaliddwaako ebbeere, olulimi n’eriiso erimu nga liggyiddwaamu.\nOmulambo gwa Nalule (mu katono) nga guteekebwa ku takisi okutwalibwa e Kayunga okuziikibwa.\nETTIMA n’obukambwe ebyakozeseddwa abasse omuyizi wa YMCA biwuniikiriza ne bireeta essungu ate n’okutya ku kiki ekituuse mu nsi ne gy’eraga. Baatadde omuwala ku ssimu ne bakubira bazadde be ne bamulagira abasiibule era asabe essaala esembayo ne balyoka bamutta nga bawulira.\nOmuwala yalaajannye nti, “Taata abasajja basazeewo okunzita era tebagenda kundeka era mweraba…", yabadde akyayogera omutemu n’amulagira asabe essaala esembayo era wano ebyaddiridde abazadde tebasobola kubinyumya!\nOmulambo gwasangiddwa nga gusaliddwaako ebbeere, olulimi n’eriiso erimu nga liggyiddwaamu.\nEdrina Nalule 18, muwala wa Godfrey Kabuye ne Farida Nassali abatuuze b’e Nakibizzi mu Munisipaali y’e Njeru mu disitulikiti y’e Buikwe.\nYawambiddwa ku Ssande ekiro bwe yabadde addayo ku ttendekero lya YMCA ku ttabi ly’e Buwambo gy’abadde asoma kkoosi y’okusiiga ebifaananyi n’okutunga.\nKitaawe alumiriza Paasita w’omu kitundu kino nti yabadde mu lukwe lw’okutta muwala we oluvannyuma lw’okukola ekivve ky’okuganza omwana ne nnyina era n’atabula amaka ge mu ngeri etegambika.\nKabuye kitaawe wa Nalule agamba nti, ku ssaawa nga 7:00 ez’ekiro ku Ssande, Wambazu yakonkonye mu maka ge era olwamuggulidde n’abategeeza nga muwala waabwe Briana Nalule bwe yabadde awambiddwa nga n’abamuwambye basaba ensimbi obukadde 10 okumuyimbula.\n“Waayise akaseera katono, omuntu n’ankubira essimu ng’akozesa ennamba ya muwala wange ne mpulira muwala wange ng’akaaba, alaajana ng’agamba nti, "taata munnyambe bagenda kunzita, abasajja bankutte munnyambe", Kabuye bwe yategeezezza.\nAbasajja bano baayongedde okusaba ensimbi era Kabuye n’abategeeza nga bw’ayinza okufuna ensimbi wabula nga tamanyi wa waakuzitwala.\nOmuduumizi wa poliisi y'e Njeru SP Christopher Ruhunde ne maama w'omugenzi Faridah Nassali.\nBaggyeeko essimu ne baddamu okumukubira ku ssaawa nga 10:00 ez’ekiro ne bamuwa muwala we n’amutegeeza ng’abasajja bwe bamaze okumusiba emiguwa era nga balina n’ebiso eby’okumusala kale nga ky’alina okukola kwe kusindika ensimbi bamute.\nAbazadde baadedderezza abatemu okutuusa ku ssaawa nga 4:00 ez’oku makya okutuusa lwe baasazeewo okutta omwana nga nabo bawulira omulambo ne bagusuula e Lubaga.\nOmulambo gwe gwazuuliddwa ku Mmande mu Kabaawo zooni e Mutundwe mu Munisupaali y’e Lubaga nga gusibiddwa emiguwa ku mikono n’amagulu.\nSsaalongo Yahaya Bugembe, kojja w’omugenzi yagambye nti, bwe baatuusizza omulambo awaka ku Lwokubiri ekiro, nga bagenda okugunaaza kyabakubye encukwe bwe baakizudde nti, yabadde asaliddwaamu olulimi, ebbeere n’eriiso erimu nga lyatunguddwaamu.\nOkusinziira ku booluganda lwe, yava ku ssomero gy’abadde yaakamala wiiki emu yokka ku Lwomukaaga ng’agambye nnyina Farida Nassali ow’e Nakibizzi mu ggombolola y’e Njeru mu Buikwe nti, yabadde alina mukwano gwe gwe yabadde agenda okulaba e Iganga.\nAbubaker Kabugo kojja wa Nalule yagambye nti, nnyina yamubuuza engeri gye yabadde afunye emikwano amangu ku ssomero gye yabadde yaakamala wiiki emu yokka n’atafuna kuddibwamu kumatiza.\nOno agamba nti, ku Ssande akawungeezi, Nalule yayitidde waabwe n’asiibula nnyina n’addayo ku ssomero. Yagasseeko nti, yatuuka mu kibuga ng’emmotoka ziweddeyo n’akubira nnyina essimu n’amugamba nti emmotoka ziweddeyo wabula afunye omuzirakisa amuyambeko okumufunira entambula ku Mini Price.\nPaasita Leonad Wambazu ow'ekkanisa ya House of God's Fire Ministries International esangibwa e Namwezi, Mbikko eyakwatiddwa\nABATEMU BAASABYE OBUKADDE\n100 Ku ssaawa nga 7:00 ez’ekiro, omusumba w’ekkanisa eri ku kyalo kye kimu, Leonad Wambazu yakonkona bazadde ba Nalule ng’abategeeza nti, muwala waabwe yabadde awambiddwa abamuwambye baagala ssente obukadde 100.\nMu kiro nga ziyingira ssaawa 8:00, aba famire abali mu Kampala baayanguye okugenda ku CPS ne baggulawo omusango gw’okuwambibwa kw’omuntu waabwe ku fayiro SD 02/07/05/2018 omuyiggo ne gutandika.\nOkusinziira ku nsonda mu Flying Squad, abaabadde banoonya Nalule essimu ye yabadde eraga nti, abamulina bali mu Ppaaka Enkadde wabula nga tebasobola kutegeera kafo kennyini era yabeera naye ekiro kiramba mu ppaaka.\nOmuwambi bwe yalabye famire ssente zigikaluubiridde, kwe kubategeeza nti, ‘kale mbasaliddeko mutuwe obukadde 10’.\nKu Mmande, omuwambi yayongedde okukanda famire ssente. Mu katambi famire ke yatadde ku mikutu gya yintanweti ng’omuwambi asaba ssente, omusajja ayogera Oluganda olw’ebitege yabategeezezza nti, bakoze ensobi nnyingi mu nsonga eno.\nYabagambye nti, baabadde baamusabye ennamba n’agibawa kwe balina okuteeka ssente kyokka bali mu muzannyo n’ategeeza Ssaalongo Saleh Kizito kitaawe wa Nalule omuto gwe yabadde ayogera naye nti, essimu agenda kugiggyako.\n“Kati mulinawo ssente mmeka” n’amuddamu nti, ‘tubadde tukuhhaanyizzaawo kakadde’ n’agamba nti ‘awo kati tukireke bwe ziwera essaawa nnya bwe ziti essimu hhenda kuziggyako muzireke temumpa ssente zammwe”. Omuwambi bw'agamba mu katambi.\nEkkanisa Hya ouse of God's Fire Ministries International ey'omusumba eyakwatiddwa. Esangibwa e Namwezi, Mbikko.\nOno awulikika ng’agamba nti, ‘omwana ali mu bulumi ebbugumu limuli bubi we twamusibidde talina w’assiza’.\nMu katambi omusajja awulikika ng’agamba nti, ‘omumanyi amafuta ge nvuze omwana muzunza muzunza, abantu abaamusazeeko omanyi ssente ze nabawadde? Mukola ensobi nnyingi mukolagana ne poliisi kati kambalage nti nze sikola 'loosi’.\nWano we yagambidde omuwala okusiibula bazadde be era asabe essaala esemba, omwana yalaajanye era n’akakasa abazadde nti abasajja basazeewo okumutta era n’abasiibula ate ng’eno omutemu bw’amulagira okusaba essaala esembayo.\nOmwana eyabadde akaaba yasirise lumu era n’essimu n’evaako.\nENGERI NALULE GYE BAAMUSSE\nOkusinziira ku ssentebe wa Kabaawo zooni e Mutundwe, James Bbosa, omulambo gwazuuliddwa Godfrey Mmande owebyokwerinda mu kitundu eyabadde agenze okunoga doodo era yagusanze gukyabuguma ku ssaawa nga 5:00 ez'oku makya ku Mmande ekiraga nti baabadde baakagusuulawo.\nGwabadde gusibiddwa ebyayi ku mikono n’amagulu. Gwabadde mu kateeteeyi akamyufu wansi n’ekyeru waggulu.\nOkusinziira ku mwogezi wa poliisi ya Kampala n’emiriraano, Lucas Owoyesigyire, Nalule baamunyodde ensingo.\nOwoyesigyire yagasseeko nti, omulambo tebalina kintu kyonna kye baagusanzeeko kigwogerako.\nAgamba nti, baali baafunye amawulire ku Ssande ekiro ng’aba famire bagguddewo omusango gw’omuntu waabwe eyawambiddwa.\nYagasseeko nti, omulambo gwazuuliddwa ne gutwalibwa e Mulago era balina entandikwa ennungi mu kunoonyereza kwabwe.\nBbosa yagambye nti, we baasudde omulambo gwa Nalule, mu mwezi gumu emabega baasangawo omulambo gw’omusajja eyali omuvuzi wa bodaboda nga bamufumisefumise ebiso ku mutwe.\nGodfrey Kabuye, kitaawe wa Nalule amulumiriza Paasita okuba mu lukwe lw'okutta muwala we\nABA FAMIRE BALUMIRIZA OMUSUMBA\nRonald Wambazu 30, ye yasoose okutegeera nti, omwana awambiddwa. Famire kye yeebuuza lwaki ye yasoose okumanya atali waaluganda lwe.\nWambazu ye musumba wa House of God’s Fire Ministries e Nakibizzi.\nGodfrey Kabuye, kitaawe wa Nalule amulumiriza nti yali yamutabulira dda amaka nga yezza omukyala ate n’omwana abadde amwagala.\nAgamba nti y’abadde awa n’amateeka awaka. Frank Ddungu mwannyina wa Nalule yategeezezza nti, waliwo omuntu eyasendasenda Nalule okuva ku ssomero nga ye yamuwa ne ssente z’entambula ze yakozesa.\nWabula Wambazu yagambye nti, Nalule yamukubira essimu ng’amutegeeza nti alina we yabadde alagako wabula talina ssente za ntambula.\nAgattako nti, yasalawo okumuweereza 11,000/- ku ssimu bwe yava gye yali alaze, yayitira wuwe era gye yasula ekiro ekyo enkeera n’agenda ewa nnyina.\nYagambye nti, Nalule baasoma naye ku Nakibizzi SS, ye Wambazu yali amaliriza S6 nga Nalule ali mu S1.\nAgamba nti babadde n’enkolagana era abadde alina essuubi nti gye bujja ayinza okumuwasa.\nYagasseeko nti, bwe yamusiibula nti azzeeyo ku ssomero, ekiro yamukubira essimu n’amutegeeza nti, asanze emmotoka ziweddeyo wabula afunye omuzirakisa akola mu UTODA agenda kumufunira entambula ku Mini Price.\nYagasseeko nti, yamusaba ayogere n’omusajja gw’ali naye n’amugamba nti, ye muntu wa buvunaanyizibwa akola mu UTODA, alina famire era yali amutwala mu maka ge yeebake anaamufunira entambula enkeera.\nAgattako nti, essimu gye yazzeemu okufuna, yabadde amugamba nti omwana awambiddwa baagala ssente kwe kudduka n’akonkona nnyina w’omuwala n’abimugamba.\nKu Lwokubiri omulambo gwaggyiddwa ku ggwanika ne gutwalibwa e Nakibizzi gye gwaggyiddwa ne gutwalibwa ku kyalo e Bunyumya e Kayunga gye yaziikiddwa.\nTeddy alabudde Bugingo\nBukedde by'ezudde ewa Maama wa Nantaba agambibwa okusigula Bugingo\nKitalo! Omusumba w'Essaza ly'e Masaka eyawummula John Baptist Kaggwa afudde. Omusumba Kaggwa abadde amaze ekiseera...


Bukedde Online - Museveni akuutidde UWA ne Minisitule okutumbula ebyobulambuzi\nMuseveni akuutidde UWA ne Minisitule okutumbula ebyobulambuzi\nGavt. esabiddwa okunyweza etteeka ly'ekkom...\nPulezidenti Museveni akuutidde Minisitule y’ebyobulambuzi wamu n’ekitongole Uganda Wildlife Authority (UWA) okulwana bw’ezizingirire batumbule ebyobulambuzi by’eggwanga.\nPulezidenti Museveni ng'ayisa abaserikale 487 abaakuguse mu kukuuma ebisolo\nBino Museveni yabyogeredde ku ttendekero lya Paraa Ranger Training School erisangibwa mu ggombolola y’e Purongo mu disitulikiti y’e Nwoya ku mukolo kwe yasiibulidde abaserikale 487 abaakuguse mu kukuuma ebisolo.\n“ Ebyobulambuzi byaffe mu makuumiro g’ebisolo ag’enjawulo tebifunye kutumbulwa kwa maanyi. Eno y’ensonga lwaki n’amawanga amatono agatalina kya kulaga eri balambuzi gatusingira wala kuba gafuna abalambuzi bangi. N’olwekyo Ministule y’Ebyobulambuzi wamu n’ekitongole kya UWA mukole kyonna ekisoboka okutumbula ebyobulambuzi nga mulaga ebyo ebyenjawulo Uganda by’esinza amawanga amalala,” Museveni bwe yategeezezza.\nYagambye nti Gavumenti egenda kukola enguudo zonna ezigenda mu makuumiro g’ebisolo okwanguyiza abalambuzi okutuuka wonna we baba baagadde okugenda awatali kutaataaganyizibwa.\nMuseveni yategeezezza nti ng’enteekateeka z’okuzzaawo entabula y’ennyonyi y’eggwanga ziwedde, abalambuzi tekijja kubeetaagisanga kusooka Ntebe , wabula bajja kugendanga butereevu e Gulu ne Soroti n’ebifo ebirala omuli amakuumiro g’ebisolo.\nYeebazizza aba UWA olw’amaanyi ge bataddemu okukuuma ebisolo n’okubitaasa ku bayizzi b’omu nsiko.\nBataddeko omusika wa 'Kibonge' : Atuumiddwa ''Letaba'' eritegeeza essanyu


Bukedde Online - 'Ekkomera lituyinze tusaba kisonyiwo\n'Ekkomera lituyinze tusaba kisonyiwo\nYeeyise omusawo n'akuba abayizi b'amasomero empiso enfu\nPaasita Bugingo ayongedde okwanika obuziin...\nABAVUNAANIBWA okutta omwana Emmanuel Wasswa 15, ne bamuziika mu nkukutu balaajanidde nnyina ennaku gye bayitamu mu kkomera e Kigo ne bamusaba abasonyiwe bafulume ekkomera kuba libakeese.\nNamakula ku kkono, Kiwanuka, Kikuuno (mu bimyufu). Ku ddyo ye, Kawunde mu kkooti. Mu katono, Wasswa eyattibwa\nCotilda Namakula 68,Samewo Kiwanuka 34, Joel Kinaalwa Kikuuno 33 ne Geoffrey Kawunde 38, bataata b'omwana abato baategeezezza Joyce Kisaakye nnyina w'omwana nti bayita mu kaseera akazibu ennyo olw'okubeera mu kkomera lye baali tebamanyidde.\nJoel Kikuuno omu ku bavunaanibwa yasabye Kisaakye abasonyiwe olw'ennaku ennyingi gye bayitamu nga n'ekisinga okumwennyamiza ye maama waabwe ali mu myaka emikulu okusula mu kkomera,ekintu kye yali tasuubira kumutuukako.\nKisaakye yamuzzeemu n'amugamba nti naye awulira ennaku olw'omwana we gw'amaze emyezi etaano nga tamanyi gyali.\nYagasseeko nti eby'okusonyiwa byandibadde awo naye tamanyi mwana we gye baamuteeka.\nKikuuno yamuzzeemu nti ekituufu omwana baamukangavvulamu katono naye banne okuli Kawunde, Susan Nakiddu (aliira ku nsiko) n'abalala be bamanyi ebisingawo.\nWabula,yabadde akyayogera abaserikale ne basaba Kisaakye ave mu kaduukulu kuba obudde obuzzaayo abasibe mu kkomera e Kigo bwabadde butuuse.\nKkooti yatandise ku ssaawa 8;00 ez'olweggulo mu maaso g'omulamuzi Esther Nakadama eyasomedde abavunaanibwa omusango gw'okutta omwana ne bamuziika mu kifo ekitamanyiddwa.\nOmuwaabi wa Gavumenti ku kkooti e Wakiso Emily Ninsiima yategeezezza kkooti nti okunoonyereza ku musango kukyagenda mu maaso era n'ategeeza nti ne fayiro yaleetebwa mu ofiisi y'akulira abawaabi ba Gavumenti e Mpigi era balina bye bagibuulirizaako.\nKigambibwa nti ab'oludda lw'abawawaabirwa baategeeza kkooti ng'abantu baabwe bwe baabasibira obwereere nga tebalina kye bamanyi ku musango gubaavunaanibwa.\nOmulamuzi omusango yagwongeddeyo okutuusa nga August 7, 2019 lwe gunaddamu okusomebwa.\nEkikolwa kino kyaliwo nga 26, February 2019 ku kyalo Bbaale mu Ggombolola y'e Masuuliita e Wakiso.\nMutabaazi bamukubidde e Nateete lwa kugaana kusasula ssente 1000/- ez'ekijegere\nOmusuubuzi w'ettaka eyattiddwa akwasizza banne babiri\nAgambibwa okutta omwana e Wakiso poliisi emunoonya\nGav't ekyakuŋŋaanya bujulizi ku bagambibwa okutta ow'emyaka 15 ne bamuziika mu nkukutu\nEyali n'abagambibwa okutta omwana ne bamuziika ayiggibwa


ABASIRAAMU banyiize ne boogera ebikankana mu kusaalira Muhammad Kirumira era Mufti wa Uganda, Sheikh Shaban Mubajje n’abakunga nti buli omu gy’ali awanike emikono alaajanire Allah ataase eggwanga akaseerezi lye kalimu.\nBya POSIANO NSIMBI NE HANNINGTON NKALUBO\nOkusaala kwabadde ku muzikiti gwa Old Kampala nga kwakulembeddwa Mufti yennyini Shaban Mubajje. Kwetabiddwaamu abanene okuli Dr. Kiiza Besigye, Juma Seiko, omumyuka wa Mufti Sheikh Mohamed Waisswa n’abakulu ab’enjawulo mu Busiraamu.\nMubajje yagambye nti embeera y’ebyokwerinda mu ggwanga buli lunaku yeeyongera kwonooneka kyokka ebisuubizo ebikolebwa tebituukirira. Omumyuka wa Mufti yasoose kutegeeza nti Abasiraamu battiddwa nnyo ate n’abalala bavundira mu makomera n’asoma olukalala lw’abattiddwa.\nYategeezezza nti abattiddwa bonna olukwe luba lupange kuba babatta mu budde bwe bumu ate n’enzita y’emu n’ategeeza nti Abasiraamu balabika balumbiddwa.\nYasabye Mufti alangirire edduwa ey’enjawulo kuba embeera esajjuse.\n“Tulinze lipooti naye zonna tezirabika. Mufti ssebo tusaba olangirire edduwa ey’enjawulo era otukulemberemu tusabire eggwanga” Waiswa bwe yagambye.\nKino Mubajje yakikkirizza n’ategeeza nti obulumbaganyi obukoleddwa ku Basiraamu bususse. Mubajje yayogedde ku mugenzi ng’abadde ayagala ennyo eddiini ye era alumirirwa ennyo emirembe.\nOmulambo gwa Kirumira nga gutuusibwa e Kampalamukadde.\nYategeezezza nti Kirumira alangiddwa kwogera mazima era yasiimye taata we okumukuliza mu ddiini n’amuyigiriza okwogera amazima. Yagambye nti abantu bangi abafudde nga teboogerwako kyokka nga tewali kikolebwa era ekibuuzo ekyebuuzibwa lwaki Abasiraamu bangi bafudde!\nOluvannyuma Mubajje yawadde Dr. Kiiza Besigye akazindaalo naye n’ayogera nti eggwanga liri mu mbeera mbi. Yagambye nti wateekwa okubeerawo ekikolebwa era amaanyi g’abantu singa galekebwa ebbali ne batayambibwa, ebintu bikyayongera okwonooneka.\nYagambye nti Kirumira abadde ddoboozi ddene ery’abantu abanyigirizibwa era abaagala okuyambibwa ssaako aboogera amazima.\nYagambye nti embeera eri mu ggwanga mbi era yeetaaga eky’enjawulo kikolebwe okutaasa abantu.\nAte taata wa Kirumira Hajj Abubakar Kawooya yeebazizza abantu okwagala mutabani we kuba byonna by’abadde akola eggwanga libadde libisiima.\nYategeezezza nti eggwanga lyetaaga okusabirwa ennyo kuba ettemu eririwo lisukkiridde era abadde tannaba kukiraba atuule akyefumiitirizeeko.\nYagambye nti wadde Kirumira afudde naye abalala tebasaana kuttibwa kubanga okufa kwe kufiirizza eggwanga lyonna.


Kino Obadde Okimanyi?\nUsername\tPassword:\tRemember me\tForgot your password?\tForgot your username?\tAbabakaAbabaka Discussions for Unity and PeaceOlulimi Oluganda / Luganda LanguageKino Obadde Okimanyi?(1 viewing) (1) Guest\tReply Topic\tNew Topic\tPage:123\tTOPIC: Kino Obadde Okimanyi?\nRe:Kino Obadde Okimanyi?\t5 years, 5 months ago\t#11385\tNdibassa\tOFFLINE\nKarma: 6 Kalooli ensajja n’enka zi zimaamira mu mpalo\nKALOOLI kinyonyi kya ku ttale era kibeera okumpi n’emigga ne ku mbalama z’ennyanja. Mu bifo bino mwe bivuba ebyennyanja bye kisinga okulya. Kalooli era zibeera nnyo ne mu bifo ebirala eby’oku lukalu awabeera ebyokulya naddala ennyama era eno y’ensonga lwaki bisenga nnyo mu bibuga abantu mwe basuula ebyokulya ku kasasiro. Bisenga nnyo ne mu bifo ebiriraanye lufula z’ebisolo mwe zisanga ennyama.Birya nnyo n’enkuyege, enswa, amayanzi n’ebisaanyi. Zisula ku miti emiwanvu okusobola okulengera awali akaliibwa. Ku muti guno era enkazi kwe ziibiika amagi agali wakati wa 2 oba 3.Wabula mu kumaamirira ekikazi n’ekiwanga biyambagana era omulimu guno gubikola mu mpalo okumala ebbanga lya nnaku eziri wakati wa 29 ne 31. Bwe zimala okwalula, mu ngeri y’emu ziyambagana mu kusombera obwana emmere mu bbanga lya wiiki ntono ezisooka okutuusa obwana lwe bukula ne buba nga busobola okwetuukira. Kalooli enkazi etandika okubiika ku myaka ena kyokka bwe ziba tezifunye bulwadde buzitta, ziwangaala emyaka 25.\nPublished on: Saturday, 14th May, 2011\tReply\tQuote\tRe:Kino Obadde Okimanyi?\t5 years, 4 months ago\t#11516\tNdibassa\tOFFLINE\nKarma: 6 EBISAANYI bibeera mu bifo eby’enjawulo mu ttale kubanga gye biggya ebyokulya. Birya bikoola n’ebibala. Waliwo ekika ky’obusaanyi obutono obulya ennyo. Obw’ekika kino nga bwagudde ku muti, mu nnaku mbale buyinza okulya obukoola bwakwo okubumalawo. Ebiseera bingi, obusaanyi obw’ekika kino buba mu langi y’emu n’ey’ebikoola bwe birya. Bwe bulya obukoola bw’omutuba, gwonooneka ne guba nga tegukyasobola kuvaako lubu go lulungi. Waliwo n’obuyinza okugwa mu musiri gwa lumonde akawungeezi kyokka obudde bugenda okukya ng’amalagala gonna tekukyali Ebisaanyi birimu ebika bingi omuli; ssekkeesa, ekyonga, Nnaalongo, kalerabaana, ttulikiramunnyindo, sulensaamu n’ebirala. Omubiri gw’ekisaanyi gukolebwa ebitundu mwenda era kyonna awamu kiriko amagulu mwenda. Ekisaanyi kirina amagimbi ag’obusagwa. Nga kyayokezza omuntu, afuna okusiiyibwa era n’abutuka. Omuntu gwe kyokezza ayinza n’okulwala entunuka singa aba tayanguye kweggyako magimbi ge kiba kimuleseemu. Okweggyako amagimbi gano, amangu ddala nga kyakakwokya, funa evvu weekuute we kikwokezza. Mu ngeri yeemu, funa n’amafuta ogateeke ku kagoye oyiseewo mu bwangu. Waliwo ebika by’ebisaanyi ebyeyubula emirundi egisukka mu ena okutuusa lwe kikula. Ebisolo bingi biyigganya ebisaanyi nga bibirya olw’okuba birimu ekiriisa kya puloteni kingi. Published on: Saturday, 18th June, 2011\tReply\tQuote\tReply Topic\tNew Topic\tPage:123\tAbabakaAbabaka Discussions for Unity and PeaceOlulimi Oluganda / Luganda Language\nBoard CategoriesMeeting Greeting & News Reports... Okweyanjula / Introduction... Agafa e Mengo / News from Mengo... Bazzukulu Ba Buganda Intl /Kingdom Grassroots... Omuko Ogusooka / Frontpage News... Omw Africa / The African... American /Carribbean /European Etc... Africans... Baliranwa / NeighboursAbabaka Discussions for Unity and Peace... Masangaanzira / Crossroads... Okwekutula N ebyettaka / Land and secession... Ggwanga Mujje / Come Nation... Ebyobulamu n Ebyenjigiriza / Health and Education... Emirimu n Ebyenfuna / Employment and Busy-ness... Emboozi Ezenjawulo / General Discussions... Ebyokumawanga / Diaspora Data... Olulimi Oluganda / Luganda Language... Ebyeddiini / ReligionCulture, Edutainment and Pure Fun... Enfumba y’ Abaganda / Baganda Cuisine... Ebyemizannyo / Sports... Ebitabo / Books... Ekibanyi ky’Ababaka / Ababaka Magazine... Ennyimba n Emizannyo / Music, theater and movies... Obuzannyo/ Games... Mutaayi / Best Buddy... Kasaaga Musaazi / Jokers Jottings... Emmunyenye za Ababaka / Ababaka stars... Munyenye za Africa / African stars... Rediyo ya Baganda / Baganda Radio... Wenyirize / BeautyAbabaka Website, Noticeboard and Off-Topic... Ekibanyi Kyensi Yonna/ The World Magazine... Okulanga / Announcements... Kintabuli / Salmagundi... Forum Titles & Rules... Wakitimba Ono / This Website\tPowered by Kunena\tTime to create page: 0.32 seconds


Mukomye okunnumba, Muntu alabudde beyaleka mu FDC. - Watchdog Uganda\nMukomye okunnumba, Muntu alabudde beyaleka mu FDC.\nBya Moses Kizito Buule\nEYALI akulira ekibiina kya FDC Gen. Mugisha Muntu alabudde bannakibiina beyaleka mu FDC okukomya okumulumba buli bwe bafuna akakisa okw’ogerako eri abantu, nabawa amagezi mu kifo ky’okumulumba amaanyi bagamalire ku kusala magezi butya bwe bagenda okukyusa obukulembeze bwe Ggwanga.\n“Abannumba nze sibalumbangako okuva bwe nava mu FDC, singa bannaUganda betegereza bulungi bye mbadde njogera mu maaso ga bannamawulire ne ku mikutu gya leediyo ne ttivvi, silumbanga ku muntu yenna yadde okuyisa amaaso mu bakungu be naleka ku kitebe kya FDC e Najjanankumbi. Naye kinenyamiza okulaba nga abatanzikiririzaamu buli lwe bafuna omukisa okw’ogera mu bantu bansimulizaako ebisooto.” Muntu bwe yagambye.\nOkw’ogera bino yabadde ku gumu ku mikutu gya Lediyo ku lw’okubiri, nga ayogera ku bikwata ku mugendo gwa THE NEW FORMATION, gw’akyatambuliramu nga bwalinda okukola ekibiina kye by’obufuzi nga bwe yasubiza bannaUganda bwe yali ayabulira FDC wiiki ewedde.\nYanyonyodde nti abavuganya Gavumenti mu kifo ky’okumalira amaanyi mu kw’elyamu enkwe n’okweseketerera, bandizimbye buzimbi buwagizi kuva wansi nga Museveni bwe yakola, sso ssi kuguguba kwokka.\n“Nze New Formation ngenda kugiteeka wansi mu bantu ngizimbe kuva eyo, kubanga ekibiina ekitalina mirandira kuva wansi tekiyinza kugenda mu maaso, n’akukwata bukulembeze bwa Ggwanga lino, ekyo nno kye mbadde nga ntegeeza banange bembadde nabo mu FDC nga tebakitwala nga ekikulu. Ate nammwe abali mu bibiina ebilala temudda mu kuseka, wabula tukwataganire wamu okulaba nga tukyusa obukulembeze bwe ggwanga lino kuba kye kizibu bannaUganda bonna kye balina.” bweyategezezza.\nYewaanye nti talina kusalawo kwe yali akoze mu bulamu bwe n’atawangula, omuli okuva e Makerere mu yunivasite nagenda mu nsiko gye y’egattira ku maggye ga NRA, okuva mu NRM okugenda mu FDC, saako nakuno kwe yakoze okuva mu FDC, nagamba nti bannaUganda balindirire ekijja.\nMuntu Yaliko omuduumizi we Ggye ly’eGgwanga erya UPDF era nga yawummula amaggye nga atuuse ku ddaala lya Major General.\nPreviousHealth Ministry to sign RBF grant agreement with local governments\nNextPhotos: Zari meets Tourism minister Kiwanda over promoting Uganda


Bukedde Online - A Pass yeegobye mu luyimba lwa Bebe Cool olwa Corona\nA Pass atabukidde Bebe Cool ku luyimba lwa ‘Corona Distance’, amulanga kumugattika na Fresh Daddy gw'ayita kazannyirizi era nti yalemesezza oluyimba lwabwe okufuuka hiti.\nOno kati ayagala oluyimba luddibwemu nga Fresh daddy talimu oba sikyo ekitundu ye kyayimba kiggyibwemu.\nOluyimba luno olugendereddwaamu okusomesa n'okukubiriza abantu okwewala okukwatibwa ssennyiga omukambwe owa COVID-19 lulimu n'abayimbi abalala okuli; Vinka, Fresh Kid, Azawie, Paper Daddy ne John Blaq.\nA Pass agamba Bebe Cool we yamutuukirira n'ekirowoozo ky'okukola oluyimba ku coronavirus ng'ali wamu n'abayimbi abalala, yakyaniriza era nasituukiramu okugenda ku situdiyo ya Bebe Cool okuteekamu amaloboozi ge mu luyimba luno.\n"Saamanya nti mu bayimbi abalala Bebe Cool bayogerako mwe muli ne Fresh daddy. Olunaku lwe nagenda ku situdiyo okukwata amaloboozi gange omusajja oyo (ategezza Fresh daddy) namulabako awo nga ndowooza azze kulambula kifo kubanga situdiyo mpya naye kyanewuunyisa okuwuuliriza oluyimba nga luwedde nga naye mwali."\nYagasseeko nti "Bebe Cool nkuwa ekitiibwa naye njagala okimanye nze ndi muyimbi wa ggwanga siyimba na bakadingo nga Fresh Daddy. Gwe tewebuuza lwaki oluyimba olulimu abayimbi abamannya terukubwa nnyo? Yandibadde hiti buli wamu naye lwa Fresh Daddy.\nBuubuno obubadi obupya abayimbi bwe bakola ne balalula abadigize\nDavid Lutalo atongoza leero ‘Manya’ ku Hotel Africana


Tiimu ya Uganda eya Basketball Silverbacks enkambi egikubye Egypt – CBS FM\nTiimu ya Uganda eya Basketball Silverbacks enkambi egikubye Egypt\nSilverbacks tiimu ya Uganda eya basketball\nTtiimu y’eggwanga eya Basketball eya Silverbacks egenze mu kibuga Cairo ekya Egypt okwongera okutendekebwa okwetegekera empaka za FIBA World Cup Qualifiers omwetoloolo ogw’okubiri.\nUganda mu mpaka zino eri mu kibinja A omuli Nigeria, Mali ne Cape Verde.\nMu mwetoloolo ogusooka Nigeria yeyakulembera n’obubonero 5, Mali obubonero 5, Uganda obubonero 4 ne Cape Verde obubonero 4.\nMali yakuba Uganda ku bubonero 76 – 66.\nUganda yakuba Cape Verde obugoba 7 7- 74.\nNigeria yakuba Uganda ku bubonero 95 – 69.\nOmwetololo ogw’okubiri gugenda kubeerawo okuva nga 1 okutuuka nga 3 omwezi ogujja ogwa july mu kibuga Kigali ekya Rwanda.\nEkibiina ekiddukanya omuzannyo gwa Basketball mu Uganda ekya FUBA, kikakasizza nti Silverbacks mu nkambi gyekubye e Cairo, egenda kuzannya emipiira egy’omukwano 3 okuli Rwanda, Misiri ne Jordan.\nSilverbacks okuva wano mu Uganda egenze nabazannyi 4 abazannyira wano mu ggwanga, okuli James Okello, Jimmy Enabu ne Tonny Dribella ne Ivan Muhwezi.\nBano bagenda kwegattibwako abazannyi abalala 9 abazannyira emitala wa Mayanja okuli Jonathan Komagun, Ishmail Wainwright, Robinson Opong, Adam Seiko, Arthur Kaluma, Deng Geu, Emmanuel Womala, Kieran Zziwa ne Emmanuel Mugenga.\nEmpaka za FIBA World Cup qualifiers zigendereddwamu okusunsulamu amawanga ataano okuva mu Africa, aganaakiika mu mpaka z’ensi yonna eza FIBA World Cup ezinabeera mu Indonesia, Japan ne Philippines omwaka ogujja 2023.\nMu mwetololo ogw’okubiri Uganda Silverbacks egenda kuzannya ne Mali nga 1 July, ezeeko Cape Verde, olwo esembyeyo Nigeria nga 3 July.\nOluvanyuma lw’omwetololo ogw’okubiri, ttiimu 3 ezinaaba zikulembedde ebibinja ebina, zigenda kutekebwa mu bibinja ebirala 2, nga buli kibinja kirimu ttiimu 6 okusunsulamu endala 5 ezigenda mu mpaka z’ensi yonna.


Ebola virus disease (EVD) or Ebola hemorrhagic fever (EHF) bwe bulwadde obuluma abantu nga buletebwa akawuka ka ebola. Obubonero bweyolekera wakati we nnaku bbiri ne wikisi ssatu oluvanyuma lwo kulumbibwa akawuka akaleeta obulwadde buno, butandika ne'kifuba ekikalu, okulumizibwa mu bi nywa, no 'kulumizibwa omutwe. Kyabulijjo nti okukulukuta kwe nyiindo, okusesema, n' ekiddukano bigobelera, awamu n'okukendeeza enkola y' ekibumba n' ensigos. Mu kaseera kano, abantu abamu batandika okukulukuta omusaayi.\nBino bigyidwa ku "https://lg.wikipedia.org/w/index.php?title=Ekirwadde_ky’ebola&oldid=22142"\nLast edited on 30 Gusooka 2017, at 15:10\nLuno olupapula lwasemba okukyusibwamu ku 15:10, 30 Gusooka 2017.


Bukedde Online - Abafumbo abalala babasazeeko obulago e Rakai\nEbyabaddewo nga Bobi Wine akyadde e Mmengo okusisinkana Mayiga...\nNneebaza Katonda okumpa omukyala omugumiikiriza\nAbafumbo abalala babasazeeko obulago e Rakai\nKayongo abuuliridde Abasiraamu ku dduwa y'omusuubuzi eyatemulwa\nAbaganda b'omu Ankole basabye Kabaka asiim...\nAdded 19th June 2013\nETTEMU lisitudde buto enkundi, abazigu bwe balumbye abafumbo ne bakuba ekituli mu nnyumba ne babasala ng’embuzi ne babaleka mu bitaba by’omusaayi.\nBya JOHNBOSCO MULYOWA, JOSEPH MUTEBI ALI KIZZA NE DEBORAH NANFUKA\nMu kiro kye kimu mwe battidde ne munnamawulire wa Vision Group Thomas Pere, omulambo gwe ne bagusuula mu mufulejje e Masajja ku lw’e Busaabala ate abatemu abalala ne batta omuwala e Nateete, omulambo ne bagusuula mu kasiko.\nABAFUMBO BABALESEZZA AMABUJJE\nCharles Yiga 34, abadde omusuubuzi w’emmwanyi mu kibuga Kyotera mw’abadde alina n’edduuka eritunda ebizimbisibwa ye yattiddwa mu bukambwe ku ssaawa nga 10:00 ez’ekiro ekyakeeseza Mmande awamu ne mukaziwe we Maureen Namaato 30, ne babalesa abaana basatu abato ennyo!\nAbatemu baasoose kusima kituli ku ludda lwa ggalagi y’ennyumba ya Yiga e Ssagala mu muluka gwe Kyakkonda mu ggombolola ey’e Kasaali okumpi ne Kyotera mu Rakai mwe baayise ne batuuka ku musuubuzi ne mukaziwe ababadde mu kisenge ne babasalako emitwe, emirambo ne bagireka mu buliri.\nAbantu nga bakungubaga\nBwe baamaze okubatta ne banyaga pikipiki ey’ekika kya Yamaha UDE 362R kwe bateeberezebwa nti kwe baatambulidde okubaggya mu kifo kino.\nAbaana b’omugenzi abato abaabadde mu kisenge kyabwe be baasoose okulaba emirambo gya bazadde baabwe ng’obudde bukedde kwe kukaaba nga bwe bayita abantu okudduukirira.\nKiteeberezebwa nti oluggi lwa ggalagi baaluggudde bamaze okutemula abafumbo bano era we baayisizza pikipiki kwe baagendedde.\nPoliisi eyabadde ekkulembeddwaamu akulira poliisi e Rakai Nelson Sooma n’akulira bambega ba poliisi e Rakai Rose Nabakooza yatuuse mangu nnyo ng’eyambibwaako embwa ya poliisi ekoonga olusu kyokka yalemeddwa okuzuula ekkubo eryatutte abatemu wabula yasobodde okubatuusa ku jjambiya eyakozeseddwa mu butemu buno, eyabadde evulubanye omusaayi ng’esuuliddwa ebbali w’ennyumba.\nJoseph Kayondo muganda w’omugenzi agamba nti Yiga abadde talina mutawaana gwonna na muntu noomu okuggyako lumu yagugulanako n’essomero erimu lye yali abanja ensimbi era bwe baagaanira ddala okumusasula, yagenda n’atikkayo entebe zaayo zonna n’azikuba mu maka ge kyokka oluvannyuma ab’essomero baamusasula era ensonga ne ziggwa n’abaddiza entebe zaabwe.\nAkulira poliisi y’e Rakai Nelson Sooma yagambye nti bateebereza nti abatemu baabadde bajjiridde bulamu kubanga ku by’omunju tebalina kye baatutte okuggyako pikipiki erowoozebwa nti baagikozesezza kubayambako ku ntambula.\nAbantu baweze 30 abaakattibwa mu ntiisa mu Rakai okuva nga January 13, 2013 okuli: Paasita Steven Mugambe, Nowerina Nnaalinya, Maria Namatovu, Berna Nakivumbi, Jane Nakiwala, Andrew Ampiirwe, Christine Nassimbwa, Dan Ssemwanga ne Maxensia Nakirijja abattibbwa olunaku lumu mu nnyumba ya Mugambe e Kyebe; kw’ossa Yulita Nabasajje ow’e Kirumba, Everisto Ngalukye ow’e Byeerima West, Maxensia Nantale ow’e Kisoga mu Kakuuto ne Ssande Kagolo Katende ne mukaziwe Cissy Kagolo.\nMunnamawulire Thomas Pere abadde amaze emyaka egisukka mu etaano ng’awandiikira olupapula lwa The New Vision yattiddwa mu ntiisa oluvannyuma omulambo ne gusuulibwa mu mufulejje e Masajja Zooni A ku lw’e Busaabala.\nKiteeberezebwa nti Pere yalinnye takisi y’ababbi nga tategedde okumuzza ku lw’e Ntebe gy’abadde asula wabula ne wabaawo akanyoolagano ng’agezaako okubalemesa okunyaga kompyuta y’ekika kya Laptop gye yabadde avudde nayo ku mulimu ku Ssande ku ssaawa 4:30 ez’ekiro, olwo ababbi kwe kumukuba ne bamutta.\nWabula essimu n’ebiwandiiko bye yabadde nabyo mu nsawo z’empale yabisigazza kyokka Laptop teyasangiddwa nayo.\nOmwogezi wa poliisi mu Kampala n’emiriraano Ibn Ssenkumbi yagambye nti omulambo gwasangiddwaako ebiwundu by’obutayimbwa ku mutwe, nga ffeesi ezimbye.\nKyokka we baasanze omulambo tewaabaddewo nsiitaano ekiraga nti ssi we baamuttidde. Pere aziikibwa leero e Ajuju , Adjuman.\nOMUWALA BAMUTTIDDE E NATEETE\nAte abatuuze b’e Nateete mu Central Zooni A baguddemu ekikangabwa bwe basanze omulambo gw’omuwala eyatemuddwa nga guli mu kasiko.\nOmuwala ono atemera mu myaka nga 18 omulambo gwe gwasangiddwa mu kitaba ky’omusaayi mu kasiko akaliraanye ekifulukwa okumpi ne Leerwe.\nKu mabbali g’omulambo we waabadde ekifunfugu ekijjudde omusaayi nga kiteeberezebwa nti ky’ekyakozeseddwa omutemu okutta omuwala ono.\nPOLIISI ERAALISE KU BUTEMU\nAduumira ekibinja ekiyigga abazigu mu ggwanga ekya “Flying Squad” Charles Kataratambi ategeezezza nga bw’agudde mu buufu bw’ekibinja ky’abavubuka abatta abantu nga bakozesa enkola ey’okusima ebituli mu nju era nga kino kirina akikulembeera gwe balinnya akagere.\nYagambye nti abakozesa takisi okuzibbiramu n’okutta abantu nabyo babadde babinoonyerezaako era baakukakasa nti abeenyigira mu bubbi n’obutemu obw’ekika kino bonna bakwatibwa.\nAbagambibwa okuteega omukazi ne bamubba bakwatiddwa\nBw'akizudde nga tweddira gumu n'andekera omwana\nSpice Diana atangaazizza ku...\nEbyabaddewo nga Bobi Wine a...\nKAABADDE katuubagiro nga munnabyabufuzi era omukulembeze w'ekibiina kya National Unity Platform, Robert Kyagulanyi...\nPoliisi ekyalemedde omugagg...\nOMUGAGGA David Katumwa eyeesimbyewo ku bubaka bwa Palamenti obwa munisipaali y’e Nansana we bwawungeeredde eggulo...\nNneebaza Katonda okumpa omu...\nNZE Peter Mugisha, mbeera wano mu Kampala era mwe nkolera emirimu gyange. Ekikulu kya byonna, ndi musajja mulokole...\nNjagala kugatta muganzi wan...\nSsenga nasobezza muganzi wange naye saakikoze mu bugenderevu. Yajja awaka nga simanyi kubanga teyah− hamba. Kyokka...


Bukedde Online - Ofiisa Vincent Sekate bamulumirizza okwenyigira mu mivuyo gy’okubba ettaka e Kyampisi - Mukono\nOfiisa Vincent Sekate bamulumirizza okwenyigira mu mivuyo gy’okubba ettaka e Kyampisi - Mukono\nOMWOGEZI w’ekitongole kya Poliisi ekikwasisa empisa Vincent Sekate, bamulumirizza okwenyigira mu mivuyo gy’okubba ettaka nga yeeyita nnannyini lyo.\nMuhumuza (ku kkono), Matovu (mu kkooti) ne Kiwanuka (ku ddyo).\n“Ssebo nga gwe omukugu mu kunoonyereza, nsaba onoonyereze ku muserikale wammwe Sekate. Y’omu ku bannemesezza ettaka lino.\nOlumu yantuukirira n’antegeeza nti yennannyini wano era nti y’alina n’ekyapa kyawo. Kyokka nkaayana na Kiwanuka, kino kitegeeza ki, Sekate akolera Kiwanuka okutuliisa akakanja Ssebo nsaba anoonyerezebweko”.\nBino byayogeddwa Edward Matovu mu lukiiko olwayitiddwa akulira okunoonyereza ku misango mu Kampala Metropolitan, Benard Muhumuza, ng’ali ne ssentebe wa Ggombolola ya Kyampisi Ibra Kabambwe, OC wa Naggalama Brain Tuhamize, Mathius Nabeeta, avunaanyizibwa ku by’ettaka ku Poliisi y’e Naggalama Oluka, abakulembeze b’ekyalo n’abataka saako abatuuze.\nMatovu okulumiriza Sekate kyaddiridde okuweebwa omukisa okwogera ky’amanyi ku ttaka lino eriweza yiika ettaano lyakaayanira ne Tadeo Kiwanuka ku kyalo Nakasajja-Babumbiro mu Ggombolola y’e Kyampisi mu Mukono.\nMuhumuza okutuuka okukuba olukiiko olw’engeri eno kyaddirira okusika omuguwa wakati wa Matovu ne Kiwanuka nga buli omu agamba ye nnannyini ttaka lino.\nKwe kubasaba buli omu aleete abaamuguza n’abalina kye bamanyi ku nsonga eno kisobozese Poliisi okuzuula ani mutuufu olw’okumalawo obutali butebenkevu mu kitundu kino.\nKiwanuka yaleese b’agamba abaamuguza ettaka lino aba famire ya Juma Nsubuga, okwabadde Hamidah Namimbwa ne Ddungu era n’akyusa ekyapa n’akizza mu mannya ge.\nWabula Sekate eyalumiriziddwa Matovu okwekobaana n’okweyita nnannyini ttaka lino, yategeezezza ku ssimu nti ye ky’amanyi ku by’ettaka lino; yatuukirirwa famire ya Juma Nsubuga ne bamusaba okubafunira abasaveya okukuba ettaka lino nti era awo we yakoma.\nEbyo byonna ebyayogeddwa Matovu talina ky’abimanyiko yadde okweyita nnannyini ttaka.\nMatovu yaleese n’abatuuze bagamba nti be yasanga ku ttaka lino n’ateesa nabo okubaggyako abafunire ebifo ebirala nga mwalimu n’abamu abaamugamba n’okusengula ebiggya, nabo baawadde obujulizi.\nBaategeezezza nti Matovu gwe baali bamanyi nga nnannyini ttaka lino oluvannyuma lw’okubalagibwa aba famire ya Namulwana era nga Kiwanuka tebamumanyi. Ku bano yagasseeko Edita Nabbunjo muzzukulu wa Matayo Nsubuga bbo gwe bagambanga eyali nnannyini Mayiro.\nMuhumuza yalagidde OC wa Naggalama Tuhamize okuwera Kiwanuka ne Matovu okubaako kye bakolera ku ttaka lino bombi okutuusa ng’okunoonyereza kuwedde.\nKyampisi - Mukono,\nMuyigirize abayizi ebyobulimi n’obulunzi\nAbasawo balaze ttalanta mu rugby...\nAbayizi abasoma obusawo balaze ttalanta mu muzannyo gwa rugby bwe basitukidde mu mpaka z'e Masaka


AUDIO! Abatemu balumbye amaka e Makindye, 2 batemeddwa, batwaliddwa mu ddwaaliro nga bali mu mbeera mbi - Galaxy FM 100.2AUDIO! Abatemu balumbye amaka e Makindye, 2 batemeddwa, batwaliddwa mu ddwaaliro nga bali mu mbeera mbi - Galaxy FM 100.2\nOctober 17, 2021 by : SK OMUZINNYI\nPoliisi mu Kampala etandiise okunoonya abatemu abaalumbye abatuuze okwagala okubatta.\nAisha Nakitende myaka 48 n’omukozi we Olivia Namatovu myaka 23 bali mu mbeera mbi, oluvanyuma lw’okulumbibwa abatemu abatamanyiddwa.\nOkusinzira kw’amyuka omwogezi wa Poliisi mu Kampala n’emirirwano Asp Luke Owoyesigyire, ku ssaawa nga 11 ez’okumakya, mu Nswa Zzooni, mu Divizoni y’e Makindye mu Kampala, Nakitende ne Namatovu babadde bweru nga bakola mirimu gyabwe, abatemu abatamanyiddwa mu kiseera kino kwe kubalumba.\nBonna bafumitiddwa emirundi egiwera era batwaliddwa mu ddwaaliro ekkulu e Mulago ne Malcom Clinic e Kibuye nga bali mu mbeera mbi.\nOmu ku batemeddwa\nPoliisi egamba nti eguddewo omusango gw’okugezaako okutta abantu era okunoonyereza kutandikiddewo.\nAte abatuuze basabye Poliisi okunoonya abatemu kuba singa badduka, bayinza okuddamu okulumba mu kitundu kyabwe.\nAte Poliisi y’e Kabale etandiise okunoonyereza ku ngeri ssemaka Twikyirize Milton myaka 55 gy’atiddwamu.\nMilton abadde mutuuze ku kyalo Nyakabungo cell mu ggoombolola y’e Mwanjari mu disitulikiti y’e Kabale.\nKigambibwa olunnaku olw’eggulo ku Lwomukaaga nga 16, October, 2021, Mwanjari yavudde awaka ku makya okugenda ku mulimu nga buligyo okusinzira ku mukyala we Barigye Mary wabula teyakomyewo okutuusa enkya ya leero nga 17, October, 2021 ku ssaawa 1 ey’okumakya, omulambo gw’omusajja guzuuliddwa ku kyalo Rwamukundi cell e Mwanjari mu disitulikiti y’e Kabale.\nAmangu ddala Poliisi eyitiddwa era abantu bagiddwako sitetimenti.\nElly Maate, omwogezi wa Poliisi mu bitundu bye Kigezi, agamba nti omulambo gutwaliddwa mu ddwaaliro ekkulu e Kabale okwekebejjebwa.\nMaate mu ngeri y’emu asabye abatuuze balina amawulire ku by’okutta Milton, okukolagana ne Poliisi okuzuula abatemu.